text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
16 Mugore rechigumi nemanomwe raPeka mwanakomana waRemariya, Ahazi+ mwanakomana waJotamu mambo waJudha akava mambo.
2 Ahazi akanga aine makore makumi maviri paakatanga kutonga, uye akatonga kwemakore gumi nematanhatu ari muJerusarema; uye haana kuita zvakarurama pamberi paJehovha Mwari wake sezvakaitwa natateguru vake Dhavhidhi.+
3 Akafamba nenzira yemadzimambo aIsraeri,+ akapinzawo mwanakomana wake mumoto,+ maererano nezvinhu zvinosemesa+ zvemarudzi akanga adzingwa naJehovha nokuda kwevanakomana vaIsraeri.
4 Akaramba achibayira zvibayiro uye achikwidzira utsi hwezvibayiro panzvimbo dzakakwirira+ nepazvikomo+ nepasi pemiti yose yakasvibirira.+
5 Panguva iyoyo Rezini+ mambo weSiriya naPeka+ mwanakomana waRemariya mambo waIsraeri vakauya kuzorwisa Jerusarema, vakakomba Ahazi, asi havana kukwanisa kurwa.+
6 Panguva iyoyo Rezini mambo weSiriya akadzorera Erati+ kuEdhomu, achibva abudisa vaJudha muErati; uye vaEdhomu vakapinda muErati, vakaramba vachigara imomo kusvikira nhasi.
7 Naizvozvo Ahazi akatuma nhume kuna Tigrati-pireseri+ mambo weAsiriya achiti: “Ndiri muranda wenyu+ nomwanakomana wenyu. Uyai mundiponese+ muchanza chamambo weSiriya nomuchanza chamambo waIsraeri, vari kundimukira.”
8 Naizvozvo Ahazi akatora sirivha nendarama yaiva muimba yaJehovha nomunzvimbo dzaichengeterwa pfuma yeimba yamambo,+ akatumira mambo weAsiriya chipo.+
9 Mambo weAsiriya akabva amuteerera uye mambo weAsiriya akaenda kuDhamasiko+ akaritora,+ akatapa vanhu varo, akavaendesa kuKiri,+ uye akauraya Rezini.+
10 Mambo Ahazi+ akabva aenda kunosangana naTigrati-pireseri+ mambo weAsiriya kuDhamasiko, akaona atari+ yaiva muDhamasiko. Naizvozvo Mambo Ahazi akatumira mupristi Urija mufananidzo weatari yacho nemagadzirirwo ayakanga yakaitwa.+
11 Mupristi Urija+ akavaka atari yacho.+ Mupristi Urija akaigadzira maererano nezvose zvakanga zvatumirwa naMambo Ahazi kubva kuDhamasiko, munguva iyo Mambo Ahazi akanga asati adzoka kubva kuDhamasiko.
12 Mambo paakauya achibva kuDhamasiko, mambo akaona atari yacho; uye mambo akaswedera pedyo neatari yacho,+ akapira zvinopiwa pairi.+
13 Akaramba achiita kuti zvinopiwa zvake zvinopiswa+ nezvinopiwa zvake zvezviyo+ zvipfungaire,+ akadurura chinopiwa chake chinonwiwa,+ akasasa ropa rezvibayiro zvake zvokugoverana paatari yacho.
14 Zvino akabvisa atari+ yemhangura yaiva pamberi paJehovha, pamberi peimba, pakati peatari yake neimba yaJehovha,+ akaiisa kurutivi rwokuchamhembe rweatari yake.
15 Mambo Ahazi akarayira mupristi Urija+ achiti: “Ita kuti chibayiro chinopiswa chemangwanani chipfungairire paatari huru,+ nechinopiwa chezviyo chemanheru+ nechinopiwa chinopiswa chamambo+ nechinopiwa chake chezviyo nechinopiwa chinopiswa chevanhu vose vomunyika yacho nechinopiwa chavo chezviyo nezvinopiwa zvavo zvinonwiwa; uye usase ropa rose rechinopiwa chinopiswa neropa rose rechibayiro pairi. Asi atari yemhangura ichava chinhu chandichafunga nezvacho.”
16 Mupristi Urija+ akaita maererano nezvose zvakanga zvarayirwa naMambo Ahazi.+
17 Mambo Ahazi akacheka-chekawo+ marata omumativi+ ezvingoro,+ akabvisa mabheseni+ pazviri; uye akabvisa dziva+ panzombe+ dzemhangura dzakanga dziri pasi paro, akabva ariisa panzvimbo yakanga yakarongwa matombo.
18 Akabvisa nzvimbo yakanga yakafukidzwa yesabata yavakanga vavaka muimba yacho uye paipinda namambo pokunze muimba yaJehovha nokuda kwamambo weAsiriya.
19 Mamwe mabasa ose aAhazi, nezvaakaita, hazvina kunyorwa here mubhuku+ remabasa emazuva emadzimambo aJudha?
20 Ahazi akazorara nemadzitateguru ake, akavigwa pamwe chete nemadzitateguru ake muGuta raDhavhidhi;+ uye mwanakomana wake Hezekiya+ akatanga kutonga panzvimbo pake.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
2 Madzimambo 16
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Kumutungamiriri weJedhutuni. Rwiyo rwaDhavhidhi.
62 Chokwadi mweya wangu wakamirira Mwari wakanyarara.+
Ruponeso rwangu runobva kwaari.+
2 Chokwadi iye ndiye dombo rangu noruponeso rwangu, nzvimbo yangu yakakwirira yakachengeteka;+
Handizozununguswi kwazvo.+
3 Mucharamba muchivavarira munhu wamungaponda kusvikira rini?+
Mose makaita sorusvingo rwakatsveyama, rusvingo rwematombo ruri kusundidzirwa mukati.+
4 Chokwadi vanopa zano kuti vafurire munhu kuti abve pakukudzwa kwake;+
Vanofarira nhema.+
Vanokomborera nemiromo yavo, asi vanotuka mumwoyo mavo.+ Sera.
5 Chokwadi mirira Mwari wakanyarara, haiwa mweya wangu,+
Nokuti tariro yangu inobva kwaari.+
6 Chokwadi iye ndiye dombo rangu noruponeso rwangu, nzvimbo yangu yakakwirira yakachengeteka;+
Handizozununguswi.+
7 Ruponeso rwangu nokukudzwa kwangu zviri pana Mwari.+
Dombo rangu rakasimba, iyo nzvimbo yangu yokupotera iri kuna Mwari.+
8 Vimbai naye nguva dzose, haiwa imi vanhu.+
Dururai mwoyo yenyu pamberi pake.+
Mwari ndiye nzvimbo yedu yokupotera.+ Sera.
9 Chokwadi vanakomana vomunhu wepanyika imhepo inofemwa,+
Vanakomana vevanhu inhema.+
Pavanoiswa pachikero, vose zvavo vanokundwa kurema nemhepo inofemwa.+
10 Musavimba nokubiridzira,+
Uyewo musava vanhu vasina zvavanobatsira nokuita ugororo.+
Kana zvokurarama nazvo zvikawanda, musaisa mwoyo yenyu pazviri.+
11 Mwari akataura kamwe chete, ini ndakazvinzwawo kaviri,+
Kuti simba nderaMwari.+
12 Uyewo mutsa worudo ndowenyu, haiwa Jehovha,+
Nokuti munoripa mumwe nomumwe maererano nebasa rake.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Mapisarema 62
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
All About HLP Klearfold
HLP Klearfold ndiyo nyika guru Mugadziri epurasitiki mabhokisi zvakajeka , munhu kutungamirira Mupi tsika thermoforming uye zvakajeka epurasitiki sepombi uye vaitenderera , uye yokuvaka kuti zvakajeka kavha zvakagadzirwa zvakafanana Klearfold ® Anobvumauye Insight ® kavha mugadziriro, uye Duofold ® mubatanidzwa kavha. We kushandisa zvemberi kudhinda, Decorating, uye vachichinja ruzivo. Our proprietary Soft Crease ® scoring zvemichina chendangariro kuti Klearfold wedu ® zvakajeka epurasitiki mabhokisi akamisa nokukurumidza uye nyore zvose ruoko uye muchina-zadza mafomu.
Tinosungirwa kupa soro mitemo vatengi, tikashumira zvakajeka epurasitiki bhokisi zvinodiwa pamusika North America kwemakore anopfuura 15 adarika. Takavaka yakavimbika, zvikuru inoshanda kwezvivako, uye ruzivo rokutengesa uye kutarisirwa zvikwata North America. Tinotsigira vakazvitsaurira vashandi zvinopa 24-awa nzeve vatengi, uye tinoedza kununura: Plastic bhokisi mashoko mumaawa 24 CAD ivhu mumazuva matatu mashanu Full ruvara epurasitiki bhokisi comps mukati vhiki imwe okutambirwa mifananidzo vazvo kuNorth America muna vatanhatu kwemavhiki masere epurasitiki bhokisi mharidzo mvumo


text:
Ndapota, zadza chikumbiro fomu pazasi mumutauro Chirungu chete
tapota cherechedza: mutauro Original pamusoro "Ukrainian Munopinda Center" gutsikana ndiye Chirungu. mimwe mitauro All vakaitwa kwamuri nyaradzo, asi mushanduro yavo kungava sizvoTranslationvakasununguka bonuses
mazuva
maawa
maminitsi
masekondi
Kherson National Technical University(KHNTU) - Mumwe yakanakisisa dzakakwirira zvikoro kumaodzanyemba Ukraine, vane nhoroondo Mikoko kudzokera 1957.This - kupfungwa IV pamwero accreditation chitupa accreditation Series RD-IV № 222350 yomusi 10.02.2010 pamwe ukoshi kusvikira July 1, 2015, rezinesi nhamba 270 188 Kwavatumwa akatevedzana 02.07.2013r.
mutungamiriri wenyika:YuriyBardachov, miteva, Professor, Kukudzwa Worker of Science rweUkraine.
Cabinet pamusoro Vashumiri Ukraine № 254 pahwaro Kherson Industrial Institute March 24, 1997 inobva Kherson State Technical University.Based pamusoro chirevo President rweUkraine № 1403/2004 pamusoro 15.11.2004 Kherson State Technical University akapiwa National chinzvimbo.
Educational uye sayenzi marongerwo KHNTU rinofukidza pre-yunivhesiti, Rokutenderwa uye dhigirii education.Pre Education:Center nokuti Rokutenderwa (mapoka, mukugadzirira makosi), mumuviri uye hwokugadzira chesekondari (9-11 mamakisi chikoro chesekondari.)dzidzo yepamusorosoro:rorusununguko engineering, rwokugadzira uye magadzirirwo, cybernetics, dzezvoupfumi, dzakawanda mamiriro ezveupfumi, 6 zvenharaunda madhipatimendi (Armians'k, Yalta, Feodosiya, KakhovkaHenichesk Kerch), Kwoupfumi uye kwesayenzi College.Postgraduate dzidzo:fakaroti kurovedza uye kudzidzisazve pamusoro pava-, dhigirii uye doctorate studies.KHNTU anorovedza nezvokurara mu 29 unyanzvi mune dzidzo zvinodiwa kwevari Bachelor, Nyanzvi uye Mudzidzisi. Kwoupfumi uye kwesayenzi College anogadzira vaduku nyanzvi unyanzvi mana.


text:
Hupenyu hwevanhu hwave panjodzi huru sezvo vana chiremba vakuru vange vari pamabasa vabatana mukuramwa mabasa nana chiremba vadiki.
Mutungamiri weZimbabwe Hospital Doctor’s Association, Dr Edgar Munatsi, vati vana chiremba vakuru vanoshandira zvipatara zvehurumende vabatana nana chiremba vadiki avo vakaramwa mabasa kubva musi we Chitatu sezvo vawandirwa nebasa.
VaMunatsi vatiwo kunyange hazvo vari kusiririswa nekutambudzika kuri kuita varwere, vati vaneta nekunyeperwa nehurumende nekudaro havagoni kudzokera kumabasa zvinyunyuto zvavo zvese zvisati zvagadziriswa.
Magwaro aonekwa neStudio7 anoratidza kuti chipatara cheParirenyatwachatovhara chimwe chikamu chinorapa vana vadiki.
Mumagwaro anyorwa nana chiremba vakuru ava vanonzi pachirungu Registrars vati havachakwanisi kuenderera mberi nebasa ravo sezvo basa rakavawandira zvikurusa zvekuti vava kutyira kuti vakaramba vachishanda vakaneta, vanozogona kuita mhosho pakurapa varwere.
Vana chiremba ava vati vachazotanga kushandawo kana vana chiremba vadiki vadzokera kumabasa kuti vabatsirane pakurapa varwere.
Munyori musangano reZimbabwe Association of Doctors for Human Rights, Dr Evans Masitara, vati sangano ravo riri kushungurudzwa zvikuru nekunonoka kwehurumende kugadzirisa matambudziko ana chiremba.
VaMasitara vatiwo hazvaikwanisika kuti vana chiremba vakuru varambe vachishanda vega pasina rubatsiro. VaMasitara vatiwo chinosuwisa ndechekuti dambudziko rekuramwa mabasa kwana chiremba iri rinoitika gore negore asi hurumende haigadzirisi kuti zvisaenderera mberi.
Studio7 haina kukwanisa kunzwa ndivi rehurumende panyaya iyi.
Asi vana chiremba vanoti hurumende yakavimbisa kugadzirisa chinyunyuto chimwe chete chekuvawanisa mabasa kana vapedza zvidzidzo zvavo asi.
Asi zvimwe zvichemo zvavo vanoti hurumende haisati yavimbisakuzvigadzirisa, zvichaita kuti vasadzokera kumabasa.


text:
Apo mutungamiri wenyika, VaRobert Mugabe, vasvitsa makore makumi mapfumbamwe nematatu nemusi weChipiri, sangano remubatanidzwa wenyika dzekumawirira reEuropean Union rawedzera nerimwe gore zvirango zvakatemerwa VaMugabe, mudzimai wavo, Amai Grace Mugabe, uye kambani yeZimbabwe Defense Industries.
Zvirango izvi zvakatanga kutemerwa Zimbabwe muna 2002, uye pachine kukakavadzana kuti zviri kushanda here kana kuti kwete.
Zimbabwe yakatemerwa zvirango izvi ichipomerwa mhosva yekutonga nedemo uye kubirira musarudzo.
Gurukota rinoona nezvekutakurwa kwezvinhu, VaJoram Gumbo, vanotendarana nemaonero aVaMugabe pazvirango zvakatemerwa Zimbabwe neEU izvi.
VaGumbo vanoti zvirango izvi zvakanganisa hupfumi zvekuti nemafashamu emvura ariko, hurumende haina kana pekutangira.
Asi vanopikisa vanoti Zanu-PF ndiyo yoga inokokera mhepo yakatakura mamera sekutaura kwemutungamiri webato rinopikisa rePeople’s Democratic Party, VaTendai Biti.
VaBiti vanoti chauraya hupfumi handi zvirango asi kuti kutadza kutonga.
Mashoko aya anotsinhirwa nemutauriri weMDC inotungamirwa naVaWelshman Ncube, VaKurauone Chihwai, vanoti Zanu-PF ine pfini inenge yenda inoruma akaitakura nekudaro ndokusaka ichibatwa seyakageza negoka munyama.
Asi zvirango izvi zviri kushanda here kana kuti kupedzera hoko padehwe retsindi?
Gweta rinorwira kodzero dzevanhu richishanda neHuman Rights Watch, VaDewa Mavhinga, vanoti chati homu chareva.
Dzimwe nyanzvi munyaya dzezvehupfumi dzinoti zvirango zvakatemerwa VaMugabe zvitori nani pane zvakatemerwa vaive mutungamiri wehurumende yeRhodesia, VaIan Smith, muna 1965 neBritain uye United Nations mushure mekunge yaita zano ndega ichiti yave kuzvitonga kana kuti Unilateral Declaration of Independence, UDI.
Muna Ndira 1966, mutungamiri wehurumende yeBritain, VaHarold Wilson, vakaudza nyika dze Commonwealth kuLagos, Nigeria kuti zvirango izvi zvaizodonhedza hurumende yeRhodesia mukati memavhiki kana mwedzi mishoma shoma.
Asi zvirango zvehupfumi izvi zvakatopedza makore kusvika muna 1979 VaSmith vari panyanga.
Rhodesia yakatanga kugadzira zvinhu zvayo munyika kutsiva zvekunze kana kuti import substitution industrialization zvakapa kuti VaMugabe vawane nyika iine hupfumi heakasimba muna 1980 pakawana nyika kuzvitonga kuzere.
Asi iko zvino hupfumi hwenyika hwagwadama vanhu vakawanda vasina mabasa vakawanda vachinonga svosve nemuromo.


text:
Bhanga guru rinokweretesa mari nyika dzepasi rose, reWorld Bank, rinoti harina chekutaura panyaya yemari iri kunzi negurukota rezvemari, VaPatrick Chinamasa, vakawana kuti vabhadhare mari yakawedzerwa pazvikwereti zveZimbabwe, kana kuti arrears, kubhanga iri uye kuAfrican Development Bank.
Izvi zviri kusiya nyanzvi munyaya dzezvehupfumi nematongerwo enyika dzaoma mate mukanwa.
Zimbabwe ine chikwereti chinodarika bhiriyoni imwe chete kuWorld Bank uye mamiriyoni mazana matanhatu emadhora kuAfrica Development Bank.
VaChinamasa vakaburitsa mashoko ekuti vainge vawana mari inodarika bhiriyoni imwe chete yemadhora kuti vabhadhare chikwereti uye vachiti vainge vatenderana neWorld Bank kuti vobhadhara sei mari iyi.
Asi vachipindura mubvunzo kubva kuStudio7, mukuru weWorld Bank muZimbabwe, Amai Camille Nuamah, vakati pari zvino havana chekutaura nezvemashoko aVaChinamasa.
Asi vakatitumira mashoko avakaburitsa muna Gunyana 2016 vachiti vanoda kushanda neZimbabwe asi ichakwereteswa mari chete kana yabhadhara mari yakawedzerwa pazvikwereti iyi.
Bepanhau reZimbabwe Independent rakambonyora kuti mari yekubhadhara chikwereti ichi yainge yabva kukambani yekuSingapore inonzi Trafigura.
Asi vachipindura mubvunzo kubva kuStudio7 vanotungamira kambani iyi muAfrica, Amai Mcdoolley-Aimone, vakaramba kuti kambani yavo yainge yapa VaChinamasa mari yekubhadhara chikwereti.
Hatina kukwanisa kubata VaChinamasa kana gavhuna webhanga guru renyika, Doctor John Mangudya, kuti tinzwe nezvechibvumirano ichi.
Ko chii chiri kupa kuti pashaye chiyedza panyaya yechikwereti cheZimbabwe.
Vaimbotungamira sangano reZimbabwe Coalition on Debt and Development kana kuti ZIMCODD, VaJoy Mabenge, vanoti aya ndomaitiro ehurumende yeZimbabwe.
Vanoona nezvemabasa musangano reZIMCODD, VaTinashe Gumbo, vanotiwo hurumende inofanira kubuda pachena pazvikwereti zvakadai.
Asi VaGumbo vati hurumende inofanira kutanga yanyatsobuda pachena kuti mari yakakweretwa iyi yakashandiswa sei isati yaremedza nyika nemutoro wekubhdhara zvikwereti zvakadai.
Asi vaimbova gurukota rezvemari muhurumende yemubatanidzwa, VaTendai Biti, vanotiwo hazvibatsire kubhadhara mari yezvikwereti nyika isina mari.
Mashoko aya atsinhirwawo naVaMebenge.
Asi imwe nyanzvi munyaya dzezvehupfumi vachidzidzisa paUniversity of Zimbabwe, Doctor Gift Mugano, vanoti kubhadhara chikwereti ichi kunovhura mikana yakawanda kuZimbabwe.
Zimbabwe inonzi ine chikwereti chinosvika mabhiriyoni gumi nerimwe kunze nemukati menyika. Chikwereti chekunze chinosvika madhora mabhiriyoni manomwe nezviuru mazana mashanu.
Asi pamari iyi, mari yakawedzerwa kana kuti arrears inosvika mabhiriyoni mashanu nezviuru mazana maviri.
Zimbabwe yakwanisa hayo kubhadhara chikwereti chayo chose kuIMF.


text:
WASHINGTON —
Nyaya yebumbiro remitemo idzva inenge icharamba ichinetsa zvichitevera danho idzva rave kutorwa nebato reZanu PF rekuti zvinetswa zvichiri kuda kugadziriswa zvinosvika makumi matatu, izvo Zanu PF inoti inoda kuti zvitange zvawiriranwa pasati pataurwa nezvegwaro rebumbiro.
Mumwe wemasachigaro eCOPAC, vachimirira Zanu PF, VaPaul Mangwana, vanoti kunyange hazvo bato ravo rine chido chekuti munyika muve nebumbiro idzva, harisi kuzotambira bumbiro risingaremekedzi zvakarwirwa nevanhu kuti nyika isununguke, zvakaita sekuendeswa kwemasimba kumatunhu nezvimwe.
Mashoko aimbobuda airatidza kuti misaridzirwa yaive mitanhatu chete, kwete makumi matatu ave kutaurwa neZanu PF aya.
VaMangwana vanoti vari kutarisira kusangana neMuvhuro kuitira kuti vagadzirise nyaya idzi, asi vazivisa kuti kana zvisina kuwiriranwa hapana bumbiro richabuda, zvichireva kuti sarudzo dzinenge dzoitwa nebumbiro riripo.
Muna Chikunguru, VaMangwana vakambobuda vachizvirova dundundu vachizivisa vana veZimbabwe kuti vakanga vapedza basa rebumbiro idzva uye vaigutsikana nezvavakanga vaita.
Asi gurukota rezvebumbiro nemabasa eparamende, VaEric Matinenga, vanoti havazivi kuti zvinetswa makumi matatu zvave kunzi neZanu PF zviripo izvi zvakabva kupi, asi vatenda kuti pachine zviri kutadza kuwiriranwa, kunyange hazvo vasina kubuda pachena kuti zvingani.


text:
VARIMI vanoti vanoda kuti paitwe ongororo yedonje rinorimwa nekukohwewa nechimbi-chimbi kuburikidza nenzira yeBiotech Cotton (Bt Cotton) kuitira kuti pave nematanho anotorwa akanaka mukurima chirimwa ichi munyika.
Varimi vazhinji vari kunyunyuta vachiti kurima vachishandisa nzira yeBiotech Cotton kuri kurambidzwa nekuda kwemashoko akaipa ari kufambiswa maringe nemhando yedonje iyi asi pasina tsvakurudzo iri kuitwa nezvakanakira kana kuipa kweruzivo urwu.
Varimi vari kuti kune dzimwe nyika vari kuwana goho guru pasina kushandisa mari zhinji nekuda kweruzivo urwu.
Mutungamiriri weZimbabwe Commercial Farmers Union, VaWonder Chabikwa, vakati donje remhando yeBt Cotton rakanakira kuti harikanganiswi netwupukanana twakaita semakonye ebollworm utwo twunoderedza goho.
“Varimi vanofanira kuwana goho guru pasina kubudisa mari yakawanda kuitira kuti vabudirire. Varimi vari kune dzimwe nyika vari kuita mari zhinji kuburikidza neBt Cotton. Tine shungu dzekuti tinge tichishandisa ruzivo urwu nekuti rwakarerukira varimi uye rwunovandudza goho,” vakadaro.
VaChabikwa vakati dambudziko guru riri paBt Cotton nderekuti hapasati paitwa ongororo yekuona kuti donje remhando iyi harina here zvarinokanganisa kuutano neupenyu hwevanhu.
Vakati Zimbabwe inoshandisa mafuta ekubikisa anobva mudonje nokudaro vanhu vachange vachidawo mafuta anobva mariri.
“Ongororo inofanira kutanga yaitwa kuitira kuti tigokurudzira nyika kuti inge ichishandisa ruzivo urwu. Parizvino hatisati tave neidi kuti zvinhu zvinogadzirwa kubva kumaGeneric Modified Products (GMOs) zvakanaka here kuutano,” vakadaro.
Vakati mhando yedonje iri kuEurope neAmerica riri kuwanikwa nemitengo yepasi kana zvichienzaniswa nezvimwe zvinhu zvinogadzirwa zvisiri zvemaGMOs, chinova chiratidzo chekumwe kuipa kweruzivo urwu.
“Sangano reCotton Research Institute rine mhando dzakawanda dzembeu yedonje dzisiri maGMO saka zvakakosha kuti tinge tichishandisa idzodzo panguva iyo ongororo iri kuitwa kudonje remhando yeBt Cotton,” vakadaro.
Mukushi wemashoko kuCotton Council, VaGarikayi Msika vakati varimi havasi kumanikidzira kuti donje remhando iyi ringe richirimwa munyika muno asi kuti vanodawo kuti paitwe ongororo inopa umboo maringe neruzivo urwu.
“Tinofanira kuita ongororo yedu tega nekuti parizvino tiri kungotaura zvakaipa maringe nezvinhu zvatisati tave neumboo nazvo nekuti hatina ruzivo zvinova zvinotikanganisa mukuronga. Bt Cotton inobatsira mukutora kumwe kudya kwakakosha muvhu kunodiwa nezvirimwa,” vakadaro.
Malawi ndeimwe nyika iri kuita ongororo yedonje remhando iyi.
Zvakadai, bazi rezvekurima nekuvandudzwa kwemadiridziro rakakurudzira varimi kuti vashandise mbeu dzemuno pachinzvimbo chekuti vange vachidzisanganisa nemaGMO.


text:
Kuwanza (huwandu)
Muchidzidzo masvomhu kuwanza (multiplication in English) nhamba mbiri, kwakafanana nekuunganidza mapoka ane huwandu hwakaenzana nenhamba yechipiri - boka rimwe nerimwe rine nhengo dzinokwana kuenzana nenhamba yekutanga. Panoitwa maunga huwandu nhamba yekutanga inenge ichiwedzaniswa kanokwana kuenzana nenhamba yechipiri. Asiwo nhamba yechipiri inogona kuva iyo iri kuwedzaniswa kanokwana kuenzana nenhamba yekutanga.
Somuenzaniso, nhatu (3) kuwanza neina (4), zvakafanana nokuwedzanisa nhatu (3) kanokwana kana (4):
Nokumwe kutaura panganzi zvinhu zvitatu zviri kupetwa kana. Apa tinenge tichivamba kuverenga boka rezvitatu rokutanga kusvika pane boka rechina. Saka kuti tirerutse kutaura, paya panonzi kuEnglish, 12 times 10 isu tinokwanisa kuti gumi nembiri kuwanza negumi - kureva kudzokorora kuverenga boka rezvinhu gumi nembiri kanokwana kagumi.
Kujekesa[chinja | edit source]
- Pamuenzaniso uri pamusoro 3 X 4 = 12: apa chiwanzwa chezvinhu gumi nezviviri ndihwo huwandu hunobuda pakuwanza nhatu (3) kanokwana kana (4).
- Nemumwe muonero tinogona kuti chiwanza chezvinhu gumi nezviviri (12) chinowanikwa pakuti chimwe nechimwe chemapoka mana (4) chaunganidza nhengo nhatu (3).
- Pamuenzaniso uri pamusoro tingati pane mapoka mana (4), rimwe nerimwe rine nhengo nhatu (3) ari kuunganidzwa kanokwana kana (4) achizopa nhengo gumi nembiri.
- Izwi rokuti chiwanzwa riri kushandiswa pano kureva zvinhu zvizhinji zvinonzi multiple kuEnglish.
- Saka pano tinogona kutaura kuti zvinhu gumi nembiri (12) chiwanza cha 3 na 4. KuEnglish zvonzi 12 is a multiple of 3 and 4.
- Takatora chero nhamba n, toti n kuwanza na 0, tinoreva kuti n aunganidzwa kanokwana ka zero saka hapana chiripo. Mhinduro yacho ya n x 0 = 0.
Chiitiko chokuwanza huwandu ndicho chinoshandiswa pakuita Tafura yeKuwanza Huwandu - multiplication tables. Somuenzaniso kana shanu ariye nhamba iri kuraviwa nayo tinoti: 5, 10, 15, 20, 25, 30, 35, 40, 45..., zvichingodaro.
Kurerutsa mutauro
Zvakafanira kuti pange pachiturikirwa mazwi kubva kuEnglish kuenda kuChishona kuti zvireruke pakutaura masvomhu. Saka mukutaura mazuva ose zvinenge zvamira sezvizvi:
- Multiplication inenge ichinzi Ruwanza Huwandu,
- Multiplying yonzi iyo kuwanza.
- Pakutaura zvizere, four multiplied by 5 kunenge kuchinzi ina kuwanza neshanu.
- Pakutaura muchidimbu, four times five inenge yonzi zvina kuwanzana neshanu.
- Cherechedzai kuti zviri kutaurwa zvakafanana nezvizvi zviri pasi; kubatanidza ana 4 kanokwana kashanu (5):
Manyorerwo[chinja | edit source]
Kuwanza kunonyanya kunyorwa kuchishandiswa chiratidzo chekuwanza huwandu "x" pakati penhamba dziri kuwanzana. Mhedzisiro yacho inopangidzwa nechiratidzo chekuenzana (equals sign). Somuenzaniso:
- (Pakutaura muchidimbu, mbiri (2) kuwanzana nenhatu (3) zvakaenzana na 6)
- (Pakutaura zvizere, nhatu (3) kuwanzana neina zvakaenzana negumi nembiri)
Kune manyorero akawanda anoshandiswa pakuwanza sezvizvi:


text:
Malven Mugadzikwa —
SHASHA yeZim-dancehall, Providence “Gunnet Pee” Muganiri, anoti vaimbi vemusambo uyu havafaniri kuimba zvinonyadzisira kana kutukana pachezvavo.
Gunnet Pee – uyo anoimba nechikwata cheHigh Speed Empire – achangobva mukuparura dambarefu rake idzva rinonzi “Nyasha” rine nziyo sere.
Muchinda uyu anoti itsika yakaipa zvikuru inoitwa nevamwe vaimbi vemusambo uyu yekuimba zvinyadzi.
“Kune vamwe vaimbi vemusambo wedu vanofunga kuti kuti unzi uri kugona unofanira kuimba uchinyadzisira kana kutuka. Pakuita izvi sevaimbi veZim-dancehall tiri kuuraya musambo wedu nekuti vateereri vazhinji havafariri zvinonyadzisira. Mashoko ekunyadzisira anokanganisa hunhu hwedu, kunyanya kune vechidiki,” anodaro.
Anoenderera mberi achiti, “Pachivanhu chedu, mashoko anonyadzisira haataurwi paruzhinji kana kuti vana vachinzwa. Zviri kukanganisa vana mafungiro avo. Havachazivi mashoko ekutaura pane vanhu neasingataurwi. Nziyo dzinotsikiswa dzeZim-dancehall kana mimwe misambo dzinofanira kuteererwa nemhuri yese yakaungana kwete kuzoita dzimwe dzinonzi hadziite kuteerera paine vanhu vakuru,” anodaro.
Gunnet Pee – uyo anoimba nziyo dzerudo – akambonetsa nekambo kanonzi “Kababie Kari Fine”.
Padambarefu rake idzva iri anoti akatorawo mukana wekurumbidza shanduko iri kuitika kumusha kwake kwa- Zvimba kupfurikidza nekambo katova nevhidhiyo – “Ngoma yekwaZvimba”.
“Nziyo dzangu hadzisi dzekungofadza veruzhinji asi kutendawo zviri kuitwa neHurumende pamwe nemakanzuru kunzvimbo dzakasiyana-siyana nevanotimiririra. Mukambo kanonzi ‘Ngoma yekwaZvimba’ ndakatora mukana wekutenda kanzuru yekwaZvimba neHurumende kuburikidza nekuvandudza kuri kuitwa nzvimbo yedu nekuvakisa zvakaita sezvimbudzi pamwe nezvikoro,” anodaro.
Anoti chimwe chezvikoro chitsva chakavakiswa munzvimbo yavo ndecheMurombedzi Secondary School.
“Ndinovimba kuti kuimba ndichirumbidza mabasa akanaka atinenge tichiitirwa munyika pamwe nemunharaunda dzatigere kunoita kuti musambo uyu uonekwe kukosha kwawo,” anodaro Gunnet Pee.
Zvakadai, maneja waGunnet Pee – Ndodana Khumalo – anoti ari kutarisira kuti muchinda uyu achisvika kure sezvo aine chipo chekuimba.
“Maimbiro ake akanaka pakuti anoimba nziyo dzisingangoridzwe nevekumabhawa chete asi kuti kwese chero kumba. Izvi zvinoita kuti nekufamba kwenguva awane vatsigiri vakawanda nekuti anenge achibata kwese kufadza vanhu, kupa dzidziso pamwe nekurumbidza zviri kuitwa neHurumende. Chishuviro changu ndechekuti dai awana rubatsiro kubva kune vanokwanisa kuitira kuti aridze nekutsikisa nziyo dzake pasina kushaikwa kwemari kana zvekushandisa,” anodaro Khumalo.


text:
Mubatanidzwa wemapato anopikisa weNational Electoral Reform Agenda, Nera, unoti wakagutsikana nehurongwa hweZimbabwe Electoral Commission, Zec, hwekuyedzwa kwemichina yekunyoresa vanhu kuvhota ye biometric voter registration, BVR, hwakaitwa svondo rapera.
Mutauriri weNera, VaDouglas Mwonzora, vanove zvakare munyori mukuru webato reMDC T, vanoti kunyange hazvo vakagutsikana nezvavakaona kusvika pari zvino, vane zvinyunyuto gumi nezviviri zvinosanganisira zvekuti pachachengeterwa zvinenge zvabva mukunyoreswa kwevanhu kana kuti servers, zvichabvepi.
VaMwonzora vanotiwo vachada kuziva kuti michina iyi ichange ichichengeterwa kupi, uye vanodawo kuti vamiriri vemapato vange varipowo pose panenge pachinyoreswa vavhoti.
Makambani maviri akabudirira anoti Laxton Group yekuChina neDermalog Identification Systems yekuGermany ndiwo akarakidza mashandiro emichina yawo, saka zvasarira Zec ichishanda neState Procurement Board kuti vasarudze kambani inenge yakabudirira.


text:
CHIDZIDZO 84
Jesu Anofamba Pamusoro Pemvura
Jesu airapa vanorwara, aimutsa vakafa uyewo aitokwanisa kudzora mhepo nemvura inonaya. Paakapedza kunyengetera ari mugomo, Jesu akatarisa kuGungwa reGarireya iro raiva muzasi megomo, akabva aona kuine dutu. Vaapostora vake vakanga vari muchikepe uye vaiomerwa nekuchifambisa sezvo vaienda kwaibva nemhepo. Jesu akaburuka mugomo ndokubva atanga kufamba nepamusoro pemvura achienda kwaiva nechikepe chavo. Vaapostora vacho pavakaona munhu achifamba pamusoro pemvura, vakatanga kutya. Asi Jesu akavaudza kuti: ‘Ndini. Musatya henyu.’
Petro akati: ‘Ishe, kana murimi taurai kuti ndiuye ikoko.’ Jesu akaudza Petro kuti: ‘Uya.’ Saka Petro akabuda muchikepe ndokufamba pamusoro pemvura achienda kwaiva naJesu, dutu richirova zvakasimba kudaro. Asi paakanga ava kusvika pedyo naye, Petro akatarisa dutu ndokutanga kutya. Akabva atanga kunyura. Petro akashevedzera kuti: ‘Ishe, ndiponesei!’ Jesu akamubata ruoko akati: ‘Nei watanga kutya? Kutenda kwako kuri kupi?’
Jesu naPetro vakakwira muchikepe uye dutu racho rakabva rangopera. Chimbofungidzira kuti vaapostora vakanzwa sei? Vakati: “Chokwadi imi muri Mwanakomana waMwari.”
Apa hapasiripo pega pakachinjwa mamiriro ekunze naJesu. Rimwe zuva, Jesu nevaapostora vake pavakanga vari muchikepe vachienda kune rimwe divi regungwa, Jesu akanorara nechekumashure muchikepe. Paakanga akarara, kwakauya mhepo yakasimba. Mafungu akarova chikepe uye chikepe chakanga chava kuzara mvura. Vaapostora vakamutsa Jesu vachishevedzera kuti: ‘Mudzidzisi, tava kufa! Tibatsireiwo!’ Jesu akamuka ndokubva ati kugungwa: “Nyarara!” Mhepo negungwa zvakabva zvangodzikama. Jesu akabvunza vaapostora vake kuti: ‘Kutenda kwenyu kuri kupi?’ Vakatanga kutaurirana vachiti: “Kunyange mhepo negungwa zvinomuteerera.” Vaapostora vakadzidza kuti hapana chavaimbofanira kutya kana vachinyatsovimba naJesu.
“Ndingadai ndiri kupi kudai ndisina kutenda kuti ndaizoona kunaka kwaJehovha munyika yevapenyu?”—Pisarema 27:13


text:
John Muyamba
Rundu-Nguuru gomukunda Kavango zoupumezuva Ndokotora Samuel Mbambo kuna kuza norugendo oru ana kugendesa kosirongo saZimbabwe ure wosivike vana kukadingura mukunda gwa Mashonaland. Edinguro eli kuna liretesapo omu vana hara kukagwana udivi nomagano asi ngapi navazangura nombuto, morwa vaMashonaland kwadivikwa asi kwayidiva kulima. Sigendo kasizire moutano kaupwilreko ano kuna kuva ndindira vakatengure momapeu aga tuna yuka.
Mbambo age kakagwene nye sigendo sendi monkurumbara zaZimbabwe moHarare, omu kavakavatambwire vana mberewa wokurugana momberwa zaNamibia mosirongo sina makura awo kumwe nokutwikira norugendo rwawo. Rugendo oru kunahepa nawa nawa kukayitara yipo tudive asi ngapi omu avarugana vazangure mosirongo sina, unene momukunda Chinhoyi gwakara moMashonaland, omu vatu tantera asi awo kuzangura nondja dononzi momukunda ogu. Ose momukunda gwetu nose tuna tulisapo elikwamo tuna kumbura asi werengendje.
Ose tatuzi nye tukalironge yoyinzi yipo asi tuyayiruganese nose oku kwetu. Yimo ngoso ana kutanta Mbambo komeho akatuke. Mbambo katjangwilire rugengendo oru asi narutulisapo ukwawo, morwa kuna kara asi konyima zomudingu awo navakatulisapo elizuvho varuganene kumwe eli nalikara asi lyokuzangura nondja. Eli etameko, ose ngatu kasika dogoro posiruwo esi ngasi kara asi twahepa kunyatera eruganeno kumwe eli. Ose kuna kugazara asi vamwe vawo vakara noudivi vahepa kuwiza vayagave madeuro kovantu vetu unene vanandima, yikunwa kunwa ntani omu noweka nongombe ndi twahepa kutuma vantu vetu koMashonaland, oku navakagwana madeuro yipo asi vakatengure vayadeure nawo vakwawo.
Egano nalinye kwakara asi twahepa kuzangura nondja dinagwanene kupitira melikwamo werengendje. Yimo ana kuyinkondo peka ngoso Mbambo. Age katente asi sigendo kunakaramo vamwe wokonkurusure Unam, morwa nawo vana kara negano lyokuretesapo sirongwa sonondima.
Sigendo kunakaramo vanafarama woykunwakunwa, wokuweka nonhunhwa, nayimwe ngoso ntani yikunwa nye nayinye vahepa vanandima. Ntani vanangesefa vamwe vakara asi kwalihamesera melikwamo lyovadinguli, ntani mararo vagenda nawo vamwe kavakere asi wosigendo oso.
Caption (Mbambo): Ndokotora Samuel Mbambo


text:
Dutumupengo re Cyclone Dineo rinopinda munyika risina haro hukasha hwakanyanya sezvange zvichitarisirwa.
Vana chiremba vanopinda muzuva retatuvachiramwa mabasa.
Nyaya iri kupomerwa Pastor Phillip Mugadza inotadza kunzwikwa zvakare nematare sezvo panga pasina magwaro anodiwa.
Studio7 inotarisa zvakadzama zvingaitike munyika kana VaMugabe vakasiya basa kuburikidza nerufu.
Asi mudzimai waVaMugabe, Amai Grace Mugabe, vanoti kana VaMugabe vakafa, Zanu PF ichavhotera chitunha chavo kuti chitungamire nyika musarudzo dzegore rinouya.
Muchirongwa cheLiveTalk na 8pm tiri kutarisa kuvhiringwa kwaitwa nzvimbo dzakawanda nemvura yawandisa munyika.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.


text:
Ruvengo
Muvengi zvinoreva munhu waune ruvengo naye, ari munhu anokushuvira zvisina kururama kana anoronga zvisina kunaka pamusoro pako. Muvengi angava munhu mumwe kana boka revanhu raunovenga kana kuvengana naro. Sokuti munguva iyo Zimbabwe yaitongwa nevapambevhu vekubva Britain, varungu ava vaitariswa semuvengi zvikurusei pakurwiwa kwehondo.
- Kuvenga kana kunyenya (to hate).
- Muvengi, mhandu kana bandu (Enemy) kureva munhu waunovengana naye. KuChiNdau vanoti gaa kureva muvengi, pakuwanda voti magaa. Zvichida ndipo panobva zita rokuti Magaya?
Kurerutsa Mutauro[chinja | edit source]
- Iwewe mukunda wedu, ita mai wemakumi emazana gumi, nemibarirwana yako ngainyise eavo vanoinyenya! (Genesis 24:60 Bhaibheri reChiNdau).
- Zvino Isau wakanyenya Jakob ngendaa yechifumiso chaakafumiswa ndicho ndibaba ake: Esau hated his brother because of the blessing his father had given him (Genesis 27:41 Bhaibheri reChiNdau).
- ... Mambo wangu, hope ngadziitike kwevari avo vanokunyenya, nokududzirwa kwadzo kumagaa ako: My lord, if only the dream applied to your enemies and its meaning to your adversaries (Daniel 4:19, Bhaibheri reChiNdau).


text:
Puresha
[Pressure]
Puresha [P] ifosi.
Fosi isimba rinoita kuti chinhu chaka mira chifambe, nechinhu chiri kufamba chitsauke kubva kwachaka nanga. Ma‘SI’ [esi ai] yuniti efosi maNyutoni [N]. Nyutoni rimwe chete (1.0N) ifosi kana kuti simba rinoita kuti chinhu chine uremo hwekiro rimwe chete chirambe chichi pamhidza uchimbi hwacho nemita imwe chete pasekondi rega rega [N= kg m s¬2].
Simba regiravhiti rino kakata chinhu chine uremo hwekiro rimwechete nesimba rinoita kuti chidonhe neuchimbi [sipidhi] inoramba ichikwira ne9.81m pasekondi yega yega. Izvi zvino reva kuti giravhiti rine simba re9.81N. Saka simba re9.81N zvimwe chete nekuti kiro rimwe chete.
Puresha ifosi raka dzvinya [udzvinyi]panhu kana kuti rakapararira panzvimbo. Ino rehwa ichinzi fosi [udzvinyi] payuniti yeeriya. S.I. yuniti yepuresha iPasika [Pa]. Yuniti imwe chete yepuresha [1.0Pa] ifosi renyutoni imwe chete paeriya yemita imwechete [1.0m2].
Sezvo simba rekukakata regiravhiti manyutoni 9.81N pakiro rega rega, nyutoni imwe chete yakaenzana nemagiramu 102g : 1.0N = 102gm. Kapuresha kepasika imwe chete, kanoti kari 1.0N pasikweya mita imwechete kana kuti magiramu 102.0gm pasikweya mita, kadikidiki zvekuti tino wanzo sevenzesa makiropasika [kPa].
Simba regiravhiti rino kakatawo mweya wakati komberedza richiita kuti uve nehuremo [udzvinyi]. Kukakata uku kunoita kuti mweya uwande pasi patiri uchiita mushoma kumanhengatenga kuno famba ndege nekumwewo kure kure kunopfuura ipapa. Simba rehuremo hunoita mweya tiri panyanza / pagungwa kunonzi puresha yeatimosifiye. Puresha iyi makiropasika zana: [100.0kPa], kana kuti bhar rimwe [1.0bar].
Muerero [F] mupimo wehuwandu wezvinoerera [Q], zvakaita semvura kana mweya, munguva inenge yagurwa [muguri wenguva: t].
F = Q/t
Kana mvura ichierera isina ubvundu inenge ichi nyatso tsvedzerera. Yepakati inenge ichierera zvine chichimbi chino pfuura iyo iri kumadziro kana kuti mahombekombe. Yemudzirodziro inenge isingatomboerera, yepakati ichierera zvine chichimbi chino peta kana kairi kese maerero emvura yose. Mvura kana mweya inoerera kana kutevedza nemumapombi ndiwo muerero wayo.
Kuti mvura kana mweya ierere panotoda kuti pave nechasunda kana kudhonza. Saka kuri kubva zvaerera kunototi kuve nepuresha yakapinda kuri kuendwa.
Fµ P : Q/t µ P
Kuerera kune tadziso [rizisitenzi: R]. Panoti tadziso yehumanikani hwepombi nehurefu hwayo, kugoti hukobvu hwechinoerera [vhisikositi], kugoti wo chinama [hunama] kumudziyo [firikishoni] .
Q/t = RP
Zvino R = pd4
hl
d = upamhi hwepombi
h= ukobvu hwechinoerera
l = urefu hwepombi
Saka : Q/t = pd4 P
hl
Chierera chinogona kunge chaka bvunduka [tebulenti] pamaerero acho. Kuerera kune mutsvedzerero kuno tsiviwa nekuerera kune mazura.
Mayuniti ‘Systeme Internationale [SI]’
ekupima nawo [mayuniti emupimo]
Chikamu chino shandiswa kupimisa hurefu hwechinhu
[bimo rehurefu: unit of length] imita.[m]
bimo renguva: unit of time isekondi [s]
bimo rehuzere: unit of volume: imita rutatu [m3], mita kiubhu
bimo rehuremo: unit of mass: ikirogiramu [Kg]
bimo rehudziya: unit of temperature: ikeruvini [K]
bimo rehujeko: unit of luminosity: ikandera [cd]
bimo rehuwandu hwechinhu: unit of amount of substance: imoli [mol]
bimo rehuwandu hwemagetsi: unit of electrical current: iampa [A]
Kuti bimo zvino fanana nekuti ‘unit of measure’ paChiRungu, sezvakaita mita. [Nhai, kuti tizive hutarangano hwakaita nyeradzi mudenga,]Mapimo kureva zvimwechetezvo muhuwandu. Asi mupimo zvoreva ‘a measurement’ fanika kuti ‘madziro aita mupimo mamita 5.01’. Kana toda kuzvireva muhuwandu toti mipimo [‘midziro yaita mipimo inoti mamita 5.01, 5.73, 5.98 etc’ ]. Zvino chipimiso chinhu chekupimisa, zvakaita serura, kana sikero kana jagi rine man’an’a ekurakidza huzere. Mapimiro maitirwo acho ekupima.
Asi ‘gamu rehurefu’ kana kuti ‘muguri wenguva / urefu / uzere etc’ zvino reva ‘unit length’ mita, kiromita, maira, raitiyee nedzimwewo nzira dzekudoma hurefu. ‘Unit length’ ne ‘unit of length’ zvakasiyana. Muenzaniso kuti : speed is distance travelled in unit time. Apa mayuniti ehurefu neenguva haana basa kuti mamita here kana kuti araitiyee, chero azivikanwa. Ndizvo zvimwe nenguva yacho, ingava masekondi kana mwedzi chaiyo. Saka ‘uchimbi rwendo rwafambwa mugamu renguva’.
Duramazwi Guru reChiShona rinotsanangudza mazwi aya:
chipimiso: chinhu chino shandiswa kueyera
chipimo: 1.iyuniti yeku pima 2. mudziyo wekuyeresa
chiyereso: chinhu chese chino shandiswa kupima
chiyero: chiyereso
chiyerwa: chipimo chimwe chete
chierwa: ‘kuona kwangu ndokwo kuti apa pachabuda zvierwa zvakawanda’.
yero: zvierwa zvakawanda
chienzaniso: chiyero
eresedza: kupima chinhu chobva chakwanirana nezvinodiwa
eresera: kugona kupima chinhu
kuererana: kuenzana
Farai Madzimbamuto


text:
Mwari
Mwari Ndiani?
Mwari Ariko Here?
Bhaibheri rinopindura richipa zvikonzero 5 zvakasimba.
Jehovha Ndiani?
Iye ndiMwari werudzi rumwe chete, rwakadai serwevaIsraeri here?
Mwari Ane Zita Here?
MaBhaibheri akawanda ane zita raMwari. Unofanira kurishandisa here?
Zita raMwari ndiJesu Here?
Jesu haana kumbozviti ndiMwari Wemasimbaose. Sei asina kudaro?
Mwari Ane Mazita Mangani?
Vanhu vangafunga kuti Mwari ane mazita anosanganisira ekuti ‘Allah,’ ‘Arufa naOmega,’ ‘El Shaddai,’ uye ‘Jehovha-Jire.’ Zvine basa here kuti tinodaidza Mwari tichitii?
Mwari Ariko Here Zvechokwadi?
Bhaibheri rinoti Mwari ndiye akasika zvinhu zvose, asi ane hanya nesu here?
Mwari Ari Pese Pese Here?
Bhaibheri rinodzidzisa kuti Mwari ari pese pese here? Nei ungava nechokwadi chekuti Mwari ane nzvimbo chaiyo yaanogara, asi achikuziva iwewe pachako?
Mwari Ane Nzvimbo Yaanogara Here?
Bhaibheri rinotii nezvekunogara Mwari? Jesu ndiko kwaanogara here?
Pane Akamboona Mwari Here?
Bhaibheri riri kuzvipikisa here parinoti “hapana munhu akamboona Mwari”, asi rozoti Mosesi ‘akaona Mwari waIsraeri’?
Dzidziso Youtatu Iri muBhaibheri Here?
Zvitendero zvakawanda zvinodzidzisa dzidziso youtatu. Idzidziso yemuBhaibheri here?
Mwari Anochinja Mafungiro Ake Here?
Bhaibheri rinozvipikisa here parinotaura kuti Mwari anoti, “handina kuchinja” asi rozoti, “ndichachinja pfungwa”?
God’s Will
Mwari Anoda Kuti Ndiitei Neupenyu Hwangu?
Unoda chiratidzo here kana kuti kurotswa kuti uzive kuti uzive zvinodiwa naMwari? Ona mhinduro yacho muBhaibheri.
Mwari Ndiye Anogara Aronga Zvinhu Zvose Zvinozoitika Here?
Vakawanda vanoti ndiMwari akagara aronga zvinozoitika muupenyu hwavo. Zvisarudzo zvedu ndizvo zvinotema kubudirira kwatichazoita muupenyu here?
Kutambura Kwatiri Kuita Kunokonzerwa naMwari Here?
Munhu wose anogona kusangana nematambudziko kunyange vaya vanonamata Mwari. Nemhaka yei?
Holy Spirit
Mudzimu Mutsvene Chii?
Pane chikonzero chakanaka nei Bhaibheri richitaura nezvomudzimu mutsvene ‘semaoko’ aMwari.


text:
Nyaya Dzokudzidza
Nzvimbo dzakafambwa naJakobho
Dhaunirodhai uye prindai nyaya iyi yokudzidza, uye dzidzai nezvenzvimbo dzakawanda dzakafambwa naJakobho.
Dzimwe Nyaya Pachikamu Chino
Imba Rwiyo Rwunotaura Nezveushingi
Dzidzira rwiyo rwunotaura nezveushingi, wobva wazorwuimba nevanhu vemumhuri menyu.
Ndiani Wauchakurudzira?
Nyaya ino inobatsira vana vari pakati pemakore 8 kusvika ku12 kuti varonge zvavangaita kuti vakurudzirewo mumwe munhu.
Chibereko Chomudzimu Mutsvene
Nyaya iyi inobatsira vana vane makore ari pakati pe8 ne12 kuziva zvinhu zvinoumba chibereko chomudzimu mutsvene.
NYAYA DZOKUDZIDZA DZEVANA


text:
Hurumende yave kuyedza kukwereta mari kuburikidza nekutengesa maTreasury Bills kuti ikwanise kubhadhara vashandi vayo mabhonasi.
Asi nyanzvi munyaya dzezvehupfumi dziri kuyambira kuti hurumende zvikwereti zvakadai munongedzo wekukundikana munyaya dzezvehupfumi.
Gurukota rinoona nezvemari, VaPatrick Chinamasa, vanoti hurumende iri kuda mari inosvika mamiriyoni zana nemakumi masere kubhadhara mabhonasi egore rapera.
Uku kuwedzera zvikwereti pabhajeti yegore rapera inosvika mabhiriyoni mana emadhora.
VaChinamasa vanoti nyika ine mari inosvika mabhiriyoni maviri kuburikidza nematreasury bills aya.
Asi chii chaizvo chinonzi treasury bill?
Mutungamiri webato rinopikisa rePeople's Democratic Party, uye vaimbova gurukota rezvemari, VaTendai Biti, vanoti ma treasury bills aya anotengeserwa kumabhanga kunyanya uye anenge ari zvibatiso zvekuti hurumende inenge yatenda kuti ine chikwereti.
Asi vamwe vanoti VaChinamasa, avo vakagara vati havana mari, havangazorwe mafuta enguruve yavasina kudya.
Vanoti mutungamiri wenyika, VaRobert Mugabe, avo vakati vashandi vapihwe mabhonasi kunyangwe pasina mari, ndivo vakaresva.
Gurukota rezvevashandi, Amai Prisca Mupfumira, vanoti zvinhu zvakaoma asi vachazadzikisa zvavakavimbisa vashandi.
Asi VaBiti vanoti kutadza kuronga kwaVaChinamasa segurukota rezvemari vachiti shiri yakangwara inovaka dendere rayo mvura isati yaturuka.
Hurumende dzakawanda pasi rose dzinoshandisawo matreasury bills aya kana dzichida kukwereta mari.
Asi VaBiti vanoti matreasury bills aya anokanganisa zvikuru hurongwa hwekugadzirisa hupfumi hwenyika kana hurumende ichiita zvekupaza dura nguva dzose.
Nyanzvi munyaya dzezvehupfumi vachidzidzisa paUniversity of the Free State, VaCalvin Mdzingiri, vanoti vana veZimbabwe vachasara vasina kana nhaka nenyaya yezvikwereti.
Mashoko aya anotsinhirwa nenyanzvi munyaya dzezvehupfumi uye vaimbotungamira sangano reZimbabwe National Chamber of Commerce, VaLuxon Zembe.
VaZembe vanotenda kuti hurumende dzinoshandisa matreasury bills asi vachiti hazvidi kubva zvaita mugariro musoro wetsuro kushaya nyanga.
Ko chii chingatitwe neZimbabwe kuti isarambe ichikwereta mari?
VaMdzingiri vanoti Zimbabwe inotoda kuzvipira kumisa nyaya dzekungoshandisa mari isipo uye kuona kuti yakwezva vekunzwe kuti vatange makambani munyika anozobhadhara mitero inoshandiswa nehurumende.
VaBiti vanotenderana nemaonero aya vachiti hurumende inouraya mbeva yodya seyabaya nzou.
Zimbabwe ine chimwe chikwereti kunze kwenyika chinodarika mabhiriyoni gumi nerimwe emadhora kumasangano akaita seWorld Bank, IMF, European Investment Bank, African Development Bank nedzimwe nyika.
Kutadza kubhadhara chikweri ichi kuri kupa kuti hurumende dzakawanda dzitadze kukweretesa Zimbabwe mari.


text:
Lizzy Mushoriwa
Mudzimai wekuendesa murume akamumitisa kudare redzimhosva achida mari yekuchengeta mwana wavo akadya marasha achipomera samusha ava kuti vainge vaburitsa payslip yemanyepo seumboo hwekuratidza mari yavanotambira pamwedzi. Margret Mapindu akadhonzera Milton Mashanda kuHarare Civil Court achida $150 pamwedzi yekuchengeta mwana wavo.
“Changamire, ndinoda kuti baba ava vandipe mari yekuchengeta mwana inota $150 pamwedzi. Mwana uyu anoda chikafu icho chinoita $63 uye mari yepatinogara $100 saka ngaandipe mari yandataura,” anodaro Mapindu.
Anoti Mashanda anohora $600 pamwedzi uye ane mukadzi nevamwe vana.
“Ane mukadzi nevamwe vana vana asi ini ndinongoda mari yandataura iyi nekuti uyu mwana ndewake, futi ini ndinoshanda uye ndinotambira $150 pamwedzi iyo isingakwane,” anodaro.
Mashanda anopikisana naMapindu achiti mari yaanoda yakawandisa.
“Ini mari yauri kutaura handiikwanise, yakawanda uye ndine vamwe vana vashanu avo vanodawo kuchengetwa neni. Ndingatokupa $70 pamwedzi nekuti wako mwana mudiki, kana achinge akura unouya uye iwe unoshanda,” anodaro achiburitsa gwaro rinoratidza mari yaanotambira.
Mapindu anobva amugamha achiti payslip iyi ndeyemanyepo.
“Gwaro iri handibvumirane naro, nderekunyepa. Haunyare here ipapa? Buritsa gwaro chairo chairo,” anodaro.
Mutongi Larzin Ncube akarasa chikumbiro chaMapindu ndokuti anofanira kuenda kubasa kwaMashanda kunopihwa gwaro remari yaanotambira.


text:
Posts
Showing posts from 2016
Aya ndiwo mamwe emabhuku a2016. Mamwe emabhuku andakawana mukana wekuverengawo mumwaka uyu uyo wandinovimba kuti waiva mwaka wezvinyorwa zvenyaya fupi kunyange kune manovhero akabudawo nguva imwechete iyi. Kune chirevo chinoti kuva Munyori kuverenga zvinyorwa zvavamwe uye iyo simbi inorodzwa neimwe simbi. Vachenjeri vekare vakareva kudaro. Kazhinji unonzwa zvichinzi vanyori vari kutangisa rwendo rwekuva vanyori havadi kuverenga zvinyorwa zvavamwe asi ivo vachida kuva vanyori. Vachenjeri vakare voti kugara nhaka huona dzavamwe. Zvino kana ukasaona kuti vamwe vanonyora sei ungakwanisa kuvamba nzira yakowo here? Zvandifungisa tichiri kukura apo taisvika panguva yekugocha chibage kana kuti zviya kana chibage chaibva. Wainzwa zvichinzi semwana mudiki haugoni kuzvigadzirira nzira yekuenda kwasekuru vako saka munhu mukuru wava muzivi wenzira iyi aibva akuvambira nzira yekuenda kwasekuru vako. Ini semunyori ndinotoravawo zvavamwe zvinyorwa kuti ndiwane pekutsika rwangu rutsoka pasina kutsikwa k…
Zuva ranhasi, Unity Day
- Get link
- Google+
- Other Apps
Zuva ranhasi randifungisa kupera kwemakefiyu kumusha kwedu. Zve randifungisa nguva yakanaka yataiva tichiita apo taipoya kefiyu idzi tichienda kumugidhi kundotamba mutovo kubva richivira pakara kuedze kuti hwe-e. Randifungisazve kuti ndiro gore randakavamba Fomu hwani yangu paDekeza Secondary School apo paingove nemablock evadzidzi vaibvira paFomu yechipiri kusvika kune yechina. Isu tichidzidzira pasi paive pasina zvigaro pamwe nematafura. Taigara pamatanda akapataswa pazvipanda zvemamwe matanda. Chidziro chainyorerwa nevadzidzi chaive chakavakwa namabwe chiri pasi pemuchakata. hazvo takazopedzavo hedu gore topinda mumakirasi. Ndiro gorewo randakabva pachikoro apa kwava kutiza ndichienda kwaRudhanda mushure mekunge ndapesana nemudzidzisi waindidzidzisa Accounts uyo akaronga nemumwe musikana kuti agotaura kuti ndaive ndichikovonera apo taive tichinyora vhunzo dzekotoro yechipiri. Ndakaita hasha zvokutukana nemudzidzisi uyu kusvika tapikirana kuti iye neni hataizova pachikoro ichi kana…
Musasa nepfumvudzaMu
- Get link
- Google+
- Other Apps
Idya zvodyavo vamwe
- Get link
- Google+
- Other Apps
wakaita mambunga nechikara kushva neshungu yekukudza buri
meno acho akanyura mumunyepfu kunge emhungu anyudurukiramo
sarei wanyechuka mavanga mukati ropa rovhinza
mukore uno wasiyana newekare weguchu
wanhasi kuasimha mapiritsi amarudzi nekuakabira
idyawo zvodya vamwe
zvokugumigwa pazhira gwendo gwevupenyu dzava ngano
zvokutambidza vapwere pakuzvara zvakapfuvura
kana zvokuparadzira pakusangana hakuchina
idngodya zvodyavo vamwe
kwete kuti uputike wega wega
idyavo zvodya vamwe!
meno acho akanyura mumunyepfu kunge emhungu anyudurukiramo
sarei wanyechuka mavanga mukati ropa rovhinza
mukore uno wasiyana newekare weguchu
wanhasi kuasimha mapiritsi amarudzi nekuakabira
idyawo zvodya vamwe
zvokugumigwa pazhira gwendo gwevupenyu dzava ngano
zvokutambidza vapwere pakuzvara zvakapfuvura
kana zvokuparadzira pakusangana hakuchina
idngodya zvodyavo vamwe
kwete kuti uputike wega wega
idyavo zvodya vamwe!
Kunenge kureva nhema
- Get link
- Google+
- Other Apps
Ndave kutya kureva nhema
Kupupura pamberi pevazhinji ndimire
Ndisina kana nyadzi ndichitaura kuti
waenda uyu waenda nenguva
kana kuti ndiko kuita kwaMwari
kwava kusimbisa vasara ndichiti
ndiyo nzira yedu tose kana nesu tichaenda
honguzve tinoti murawu
asi hazvina kumbonzi chiregai kuzvichengetedza
hazvina kumbonzi murege kuzvidzivirira
kana kurega kuzviisa pakanaka
kwete! kwete! handizvo
kana kunyepera iye satan
kumiti akauya kuba nekuparadza
ko ane zuva raakati regedza kuzvidzivirira here
dzimwe mhosva kupomera kunenge kureva nhema
kutovenga neasingakuvengi
kupomera neasina mhosva
Copright: Tinashe Muchuri 2016
Kupupura pamberi pevazhinji ndimire
Ndisina kana nyadzi ndichitaura kuti
waenda uyu waenda nenguva
kana kuti ndiko kuita kwaMwari
kwava kusimbisa vasara ndichiti
ndiyo nzira yedu tose kana nesu tichaenda
honguzve tinoti murawu
asi hazvina kumbonzi chiregai kuzvichengetedza
hazvina kumbonzi murege kuzvidzivirira
kana kurega kuzviisa pakanaka
kwete! kwete! handizvo
kana kunyepera iye satan
kumiti akauya kuba nekuparadza
ko ane zuva raakati regedza kuzvidzivirira here
dzimwe mhosva kupomera kunenge kureva nhema
kutovenga neasingakuvengi
kupomera neasina mhosva
Copright: Tinashe Muchuri 2016
Kumambure: bhuku ririmubikiro
- Get link
- Google+
- Other Apps
Ndaiva padare nasekuru apo vaitaura nezvekusvika kwezuva remambure ayo vainge vandivimbisa kuti ndaizoenda kundosvayawo mhuku kekutanga mukuva kwangu mugari wenyika. Sekuru Kubvovora vaizivikanwa nevunyanzvi bwavo bwokurinda pamatumba kumambure. Mbiri yavo yainge Kumambure hakudi kupusa muzukuru. Kune miko inofanirwa kuitwa uye kuteverwa usati waenda uye uye waveyo. Mauro anoteverwa nezuva rokuenda kumambure hakuna munhu anobvumirwa kuita bonde, kudya sadza negusha. Vaibudira kumambure vaisabvumirwa kutakura mbuva kuenda kusango isiri maputi kana mutetenerwa. Kana vaveyo vaisabvumirwa kuita bonde. Vamwe vanhu vaitora kuenda kumambure senzira yekuwana kwekusasanira. Izvi vaizviita sekuti vabatwa nechabwibwi ivo vachiziva havo kuti vanoda kundoita bonde kure nevanhu. Miko iyi yainhwi ikacharikwa kwaisabuda chakanaka kumambure. Zvaigona kusakisa kuti vanhu vadzoke vakabata maoko, kana kuti vamwe vevanhu vaizokuvadzwa varwiswa nemhuka musango. Chiguri naDarambwe vakazviedza kutamba zvebon…
Mufananidzo wamatarenda wakandibata
- Get link
- Google+
- Other Apps
Zvimwe zvinhu zvinoshamisa mafambirane azvinoita. Handina ruzivo nemari asi ndakasangana nenyaya yematarenda mubhaibheri ikandibata. Zvinonzi kune umwe munhurume akapinda murwendo ndokusiya apa vashandi vake matarenda. Umwe akapiwa mashanu, umwe maviri wekupedzisira ndokupiwa rimwe. Akapiwa mashanu anonzi akandoshandisa matarenda mashanu akadzoka ava nemamwe mashanu pamusoro. Wemavirivo akanoshanda ndokudzoka ava nemana. Uyu wekupiwa rimwe akafushira pasi ndokubva rarega zvaro kubara rimwe tarenda.
Munhurume wekupinda parwendo adzoka akati kuvashandi vake huyai nezvamakashanda. Mumwe nemumwe akauya nezvaakashanda. Vamwe vakashanda vakauya nezvavakashanda vakapiwa mibairo. Uya wekusashanda akatorerwa raakanga akacherera pasi ndokunzi ibva pano haubatsiri.
Apa ndipo pakazouya nyaya yemabhangi ekuvharwa muZimbabwe. Ipapo vanhu vakatora mari yavo ndokuiisa mubhangi. Bhangi riya chiona zvarakaita. Kugarira mari yavanhu. Kufutsira mari yavanhu kwakutokanganwa nezvazvo. Vanhu nechigumbu ndoku…
Munhurume wekupinda parwendo adzoka akati kuvashandi vake huyai nezvamakashanda. Mumwe nemumwe akauya nezvaakashanda. Vamwe vakashanda vakauya nezvavakashanda vakapiwa mibairo. Uya wekusashanda akatorerwa raakanga akacherera pasi ndokunzi ibva pano haubatsiri.
Apa ndipo pakazouya nyaya yemabhangi ekuvharwa muZimbabwe. Ipapo vanhu vakatora mari yavo ndokuiisa mubhangi. Bhangi riya chiona zvarakaita. Kugarira mari yavanhu. Kufutsira mari yavanhu kwakutokanganwa nezvazvo. Vanhu nechigumbu ndoku…
Wawacha
- Get link
- Google+
- Other Apps
Pane nyaya inonetsa mumusha medu ndeyekuti wawacha uye kwakabva chirevo chekuti wawacha kana kuwachiswa. Nyaya yakauya nekuti varume vekare vaisawacha hanzu dzevana. Kana murume akawanikwa achiwacha hanzu dzevana aibva anzi wakafuratidzwa moyo kana kuti wakadyiwa. Nyaya iyoyo yaibva yakura zvokusvika pakusekwa navamwe varume nehama. Imwe nguva kutosvika pakunzi unofanirwa kurutsiswa kun'anga kana kuenda kuenda kuvaporofita apo vakazenge vauyawo. Nyaya iyoyi iri kunetsa kana nanhasi uno.
Pane chisingazivi varume chandakadurirwa nevamwe mbuya vandakagara pasi navo tichiseka. Kuseka kwacho ndakaita navo ndisati ndaziva kuti zvinotisvitsa kupi. Ndaitovawo zvangu chikomana chisati chave nemhuri. Ipapo mbuya vaya vakanditi ivo vanoda kuti ndizive chakakoshera kuwacha hanzu dzemwana dzinosanganisisa manapukeni ake.
Ndakarohwa nehana chose. Ndaisarohwa nehana sei ini ndakakudzwa nasekuru ndichiudzwa kuti murume haapfekedzi mwanasikana hanzu kana kumugeza chaiko. Kana mwana akaita tsvina m…
Pane chisingazivi varume chandakadurirwa nevamwe mbuya vandakagara pasi navo tichiseka. Kuseka kwacho ndakaita navo ndisati ndaziva kuti zvinotisvitsa kupi. Ndaitovawo zvangu chikomana chisati chave nemhuri. Ipapo mbuya vaya vakanditi ivo vanoda kuti ndizive chakakoshera kuwacha hanzu dzemwana dzinosanganisisa manapukeni ake.
Ndakarohwa nehana chose. Ndaisarohwa nehana sei ini ndakakudzwa nasekuru ndichiudzwa kuti murume haapfekedzi mwanasikana hanzu kana kumugeza chaiko. Kana mwana akaita tsvina m…
Tandarai nezvakatitandadzawo
- Get link
- Google+
- Other Apps
Miss Deaf Zimbabwe onokwikwidza kuMiss Deaf Africa 2013 kuSouth Africa.
- Get link
- Google+
- Other Apps
Guwerere reZIBF 2016
- Get link
- Google+
- Other Apps
Zimbabwe international Book Fair yakavamba zuro iri kuenderera mberi apo Indaba ichapera nhasi tosumudzira mangwana nezuva revatengesi vemabhuku apo vanenge vachitengeserana kodzero dzekutsikisa mabhuku mune dzimwe ndimi, mamwe matunhu nenyika. Zuva rechina rinenge rava rejikerere, munhu wese anokokwa kuzosangana navanyori uye kuzosangana nabhuku matsva. Mabhuku akakosha. Nyaya zhinji dzichange dzichitevera.
Guwerere reZIBF 2016 rauya nezvitsva
- Get link
- Google+
- Other Apps
Akafanobata chigaro chebhodhi resangano reZIBFA, Blazio Tafira iro rinorongedza huronongwa hweguwerere reZIBF anoti guwerere iri rauya nezvitsva muchikamu charo cha2016.
Achitaura pamusangano wekutura hurongwa hweZIBF 2016 wakaitirwa pamahofisi eZIBF munguva pfupi yadarika uhwo huchange huchimanya nedingindira rinoti, ‘Kusumudzira Chidokwadokwa Mukuverengera Budiriro Isingagumi’ (Igniting Interest in Reading for Sustainable Development’ kana zvichipindurwa kuShona, Tafireyi akati ZIBF yegore rino ine zvimwe zvati wedzerwei kupfuura pane zvagara zvichizivikanwa navatsigiri veguwerere iri.
“Makwikwi ezviperengo eJunior Achievers Competition echiperengo “B” akatanga gore radarika achange achienderera kuitwa gore rino, kuchange kune kanzvimbo kemitauro yemunyika ako kachatanga kuitwa gore rino kachidaidzwa kuti, Indigenous Languages Corner uye kuti kuchange kuchitengeswa mabhuku akaderedzeswa mitengo munguva yeguwerere rezviratidzwa zvemabhuku izvi,” akadaro Tafireyi.
Akawedzerawo achiti…
Achitaura pamusangano wekutura hurongwa hweZIBF 2016 wakaitirwa pamahofisi eZIBF munguva pfupi yadarika uhwo huchange huchimanya nedingindira rinoti, ‘Kusumudzira Chidokwadokwa Mukuverengera Budiriro Isingagumi’ (Igniting Interest in Reading for Sustainable Development’ kana zvichipindurwa kuShona, Tafireyi akati ZIBF yegore rino ine zvimwe zvati wedzerwei kupfuura pane zvagara zvichizivikanwa navatsigiri veguwerere iri.
“Makwikwi ezviperengo eJunior Achievers Competition echiperengo “B” akatanga gore radarika achange achienderera kuitwa gore rino, kuchange kune kanzvimbo kemitauro yemunyika ako kachatanga kuitwa gore rino kachidaidzwa kuti, Indigenous Languages Corner uye kuti kuchange kuchitengeswa mabhuku akaderedzeswa mitengo munguva yeguwerere rezviratidzwa zvemabhuku izvi,” akadaro Tafireyi.
Akawedzerawo achiti…
Chii chinoitika?
- Get link
- Google+
- Other Apps
Pabindu remurimi anoziva kupingira mwaka
- Get link
- Google+
- Other Apps
1.Zhara inoda kurobwa nemushamhu nekurima mbeu yeshanga duku. Varimi vanokurudzirwa kuti varime mbeu iyi asi nekuda kwechijairira chavava nacho chakudya sadza rechibage vava kutambudzwa nezhara kunyange nemakore asingafaniri kuwana vanhu nezhara. Gore rino kunohi gore reElnino rakakonza zhara asi zvichionekwa avo vakarima mbeu dzetsanga duku vakakohwa zvokuti vanongoita yokuhwa pavamwe zhara yacho
2.Banda kana kuti bwanyanza ndicho chigadzirwa chaishandiswa makare kare vanhu vasati vava kuvigwa mumabhokisi emapuranga. Banda rinorukwa namatanda achisunganidzwa nemakavi akasimba kuti munhu asadonha. Banda zviya kana munhu adzikiswa mugomba rinotemwa temwa zvidimbu zvinokwana muguva. Vamwe vanorishandisa kutakura murwere asisisiri kugona kufamba ega.
3.Garingizha mwena unowanikwa kazhinji pachuru. Garingizha mwena unowanzogadzirwa namajuru. Panguva zhinji mwena uyu unogona kudaidzwa navamwe kuti musingwi. Mumusingwi munorasirwa zvakawanda. Vamwe vaishandisa kurasha svodzwa, nhenjana uye k…
2.Banda kana kuti bwanyanza ndicho chigadzirwa chaishandiswa makare kare vanhu vasati vava kuvigwa mumabhokisi emapuranga. Banda rinorukwa namatanda achisunganidzwa nemakavi akasimba kuti munhu asadonha. Banda zviya kana munhu adzikiswa mugomba rinotemwa temwa zvidimbu zvinokwana muguva. Vamwe vanorishandisa kutakura murwere asisisiri kugona kufamba ega.
3.Garingizha mwena unowanikwa kazhinji pachuru. Garingizha mwena unowanzogadzirwa namajuru. Panguva zhinji mwena uyu unogona kudaidzwa navamwe kuti musingwi. Mumusingwi munorasirwa zvakawanda. Vamwe vaishandisa kurasha svodzwa, nhenjana uye k…
- Get link
- Google+
- Other Apps
Who is a child? Ndeupi anganzi mwana? Chipawo girl power project Mukokori: Chipo Bhasopo
Vhenyenguro:Tinashe Muchuri
Mumwedzi waChikumi nyika zhinji dzemuafurika dzinorangarira zuva remwana wemuAfrika iro rinodaidzwa kunzi InternationalDay of an African Child rakauya mushure mekurangarira avo vakasimudzira nekuratidzira kupokana nehutungamiri hweapartheid kuSouth Africamugore ra1976 uko kunodaidzwa nekuti Soweto Uprising.
Vana kunzvimbo dzakatsaukana vanoungana vachitaura nezvematambudziko anosangana navana munyika ayo anenge achirwisana nekodzero dzavo pamwe nekurarama kwavo kwakaringana. Senzira yekurangarira zuva iri, sangano reChipawo iro rinova rinoshanda nevana pamwe nevechidiki mundima yehudavadi vakaita mutambo wavo waidaidzwa kuti Who is a Child? Ndeupi anganzi mwana? Kana zvichipindurwa kuchiShona, uyo wavakatambira paTheatre in the Park musi weMugovera wadarika.
Mutambo uyu uyo waisanganisira kudzana, kuimba, kutaura nemuviri zvisina mazwi pamwe nemashoko anobata moyo, wakavaraid…
Vhenyenguro:Tinashe Muchuri
Mumwedzi waChikumi nyika zhinji dzemuafurika dzinorangarira zuva remwana wemuAfrika iro rinodaidzwa kunzi InternationalDay of an African Child rakauya mushure mekurangarira avo vakasimudzira nekuratidzira kupokana nehutungamiri hweapartheid kuSouth Africamugore ra1976 uko kunodaidzwa nekuti Soweto Uprising.
Vana kunzvimbo dzakatsaukana vanoungana vachitaura nezvematambudziko anosangana navana munyika ayo anenge achirwisana nekodzero dzavo pamwe nekurarama kwavo kwakaringana. Senzira yekurangarira zuva iri, sangano reChipawo iro rinova rinoshanda nevana pamwe nevechidiki mundima yehudavadi vakaita mutambo wavo waidaidzwa kuti Who is a Child? Ndeupi anganzi mwana? Kana zvichipindurwa kuchiShona, uyo wavakatambira paTheatre in the Park musi weMugovera wadarika.
Mutambo uyu uyo waisanganisira kudzana, kuimba, kutaura nemuviri zvisina mazwi pamwe nemashoko anobata moyo, wakavaraid…
Anohwa
- Get link
- Google+
- Other Apps
Zvatinobwereketerana pano
pane akamisa zheve kutapa
tinozviziva wakatumwa
kutumwa kuzohwa isu,
pamwe uchitanga uriwe
isuwo hedu tichitevera
zvino chihwa hama
iyewezve mutereri
uriwezve musvitsi kwavari
tanyara nekutevera nhema
tamboshivirira asi haiwa zvava kusvodesa izvi
ukahwavo nezvana zvopazhamuka pachena
zvoshura hope dzamambo
usasiya kana shoko
urevese sekureva kwedu nemo nemo, tanyara!
vavudze zvose zvatakareva neiyi nhamo yokushaya shavo
kungokuvudzavo zvedu
kuti zvitsva here?
(c) 05/06/2016 Tinashe Muchuri
pane akamisa zheve kutapa
tinozviziva wakatumwa
kutumwa kuzohwa isu,
pamwe uchitanga uriwe
isuwo hedu tichitevera
zvino chihwa hama
iyewezve mutereri
uriwezve musvitsi kwavari
tanyara nekutevera nhema
tamboshivirira asi haiwa zvava kusvodesa izvi
ukahwavo nezvana zvopazhamuka pachena
zvoshura hope dzamambo
usasiya kana shoko
urevese sekureva kwedu nemo nemo, tanyara!
vavudze zvose zvatakareva neiyi nhamo yokushaya shavo
kungokuvudzavo zvedu
kuti zvitsva here?
(c) 05/06/2016 Tinashe Muchuri
Chibarabada chave kuwanikwa kuNational Gallery of Zimbabwe
- Get link
- Google+
- Other Apps
Kune vaverengi vanoda kuverenga Chibarabada, chave kuwanikwa kuNational Gallery of Zimbabwe muHarare muguta pamwe naipekutengesera pavo panowanikwa paHarare International Airport. Wanai mukana wekuzvitengera, nekuzviverengera nyaya yenyu Chibarabada.
blurb: Dai uri mumwe, dai waverenga zvako bhuku rino. Chibarabada chaTinashe Muchuri chinoendesa mberi-mberi chaizvo novhero reZimbabwe. Chinotangira panoperera mamwe manovhero eZimbabwe atinoziva. Chinodzika chaizvo nenyaya yaShingi neyaFreedom neyako neyangu. Chibarabada chauri kubvunza, chinwiwa chinobikwa muchivande chozongobudiswa panguva yokunwa. Chibarabada chinoona zuva musi wekupedzisira. Unoona vanhu vopukuta miromo nekunze kweruoko vachitaura kunge vange vaina tateguru nezuro manheru. Nyaya yavari kutaura ndeyokuti tiri kungotenderera. Tiri kutenderera nekufashaira mudumbu rechibarabada nokuti kwatakabva kune nyaya. Kana kwatinoenda kune nyaya zvakare! Saka tinoramba tichitenderera nokuti nyangwe kuzorora kunotityisa. Unozorora…
blurb: Dai uri mumwe, dai waverenga zvako bhuku rino. Chibarabada chaTinashe Muchuri chinoendesa mberi-mberi chaizvo novhero reZimbabwe. Chinotangira panoperera mamwe manovhero eZimbabwe atinoziva. Chinodzika chaizvo nenyaya yaShingi neyaFreedom neyako neyangu. Chibarabada chauri kubvunza, chinwiwa chinobikwa muchivande chozongobudiswa panguva yokunwa. Chibarabada chinoona zuva musi wekupedzisira. Unoona vanhu vopukuta miromo nekunze kweruoko vachitaura kunge vange vaina tateguru nezuro manheru. Nyaya yavari kutaura ndeyokuti tiri kungotenderera. Tiri kutenderera nekufashaira mudumbu rechibarabada nokuti kwatakabva kune nyaya. Kana kwatinoenda kune nyaya zvakare! Saka tinoramba tichitenderera nokuti nyangwe kuzorora kunotityisa. Unozorora…
CHIBARABADA nehurukuro dzacho
- Get link
- Google+
- Other Apps
Izvo zvinorebwa pamusoro pechibaraba.
Mumwe muverengi weChibarabada mushure mekuverenga Chibarabada anoti:
!!!
I ENJOYED THE POETIC LANGUAGE OF THE STORY, THE VARIED POINT OF VIEWS EMPLOYED IN THE NOVEL WHICH BROUGHT THE COMPLEXITY OF REAL LIFE SITUATIONS, THE FREE USE OF LANGUAGE, WHICH ACCOMMODATES STRICT LANGUAGE USERS AND LIBERAL LANGUAGE USERS, THE UNPREDICTABLE TITLE( YOUCAN'T TELL THE CONTENTS OF THE NOVEL BY LOOKING AT THE TITLE), THE ARRESTING UNFOLDING NATURE OF THE CONFLICTS ....
SUCH IS A TYPE OF WRITING WHICH I SAY WRITING...
Umwewo anoti:
Umwe muverengi arizve mupenenguri wemabhuku anovhenyengura Chibarabada achiti: http://www.herald.co.zw/masters-and-disruptive-innovators/
Tigere pasi tichikurukura paChibarabada chichiti:
http://www.herald.co.zw/wait-is-over-for-muchuri/
PaKwaChirere zvichinzi:
http://memorychirere.blogspot.com/2015/12/tinashe-muchuris-debut-novel-chibarabada.html
Mumwe muverengi weChibarabada mushure mekuverenga Chibarabada anoti:
!!!
I ENJOYED THE POETIC LANGUAGE OF THE STORY, THE VARIED POINT OF VIEWS EMPLOYED IN THE NOVEL WHICH BROUGHT THE COMPLEXITY OF REAL LIFE SITUATIONS, THE FREE USE OF LANGUAGE, WHICH ACCOMMODATES STRICT LANGUAGE USERS AND LIBERAL LANGUAGE USERS, THE UNPREDICTABLE TITLE( YOUCAN'T TELL THE CONTENTS OF THE NOVEL BY LOOKING AT THE TITLE), THE ARRESTING UNFOLDING NATURE OF THE CONFLICTS ....
SUCH IS A TYPE OF WRITING WHICH I SAY WRITING...
Umwewo anoti:
Umwe muverengi arizve mupenenguri wemabhuku anovhenyengura Chibarabada achiti: http://www.herald.co.zw/masters-and-disruptive-innovators/
Tigere pasi tichikurukura paChibarabada chichiti:
http://www.herald.co.zw/wait-is-over-for-muchuri/
PaKwaChirere zvichinzi:
http://memorychirere.blogspot.com/2015/12/tinashe-muchuris-debut-novel-chibarabada.html


text:
Jesu Akafira Pamuchinjikwa Here?
Mhinduro yeBhaibheri
Vakawanda vanoti muchinjikwa ndicho chiratidzo chevaKristu. Asi Bhaibheri haritauri kuti Jesu akaurayirwa padanda rakaita sei. Kunyange zvakadaro, Bhaibheri rine umboo hunoratidza kuti Jesu haana kurovererwa pamuchinjikwa asi padanda.
Bhaibheri rinowanzoshandisa shoko rechiGiriki rokuti stau·ros′ richireva pakarovererwa Jesu. (Mateu 27:40; Johani 19:17) Kunyange zvazvo maBhaibheri akasiyana-siyana achishandisa shoko rokuti “muchinjikwa,” vaongorori vakawanda vanobvumirana kuti shoko iri rechiGiriki rinoreva “danda rakatwasuka.” * Maererano nebhuku rinonzi A Critical Lexicon and Concordance to the English uye Greek New Testament, shoko rokuti stau·ros′ “harirevi matanda maviri akachinjikwa.”
Rimwe shoko rechiGiriki rinoshandiswa muBhaibheri rakafanana nerokuti stau·ros′ ndixy′lon. (Mabasa 5:30; 1 Petro 2:24) Shoko iri rinoreva “muti,” “puranga,” kana kuti “danda.” * Bhuku rinonzi The Companion Bible rinobva rati: ‘MuTestamende Itsva yechiGiriki hapana panoratidza kuti shoko iri rinoreva mapuranga maviri.’
Muchinjikwa unofanira kushandiswa here pakunamata Mwari?
Pasinei nokuti Jesu akarovererwa padanda rakaita sei, pfungwa dzinotevera uye mavhesi eBhaibheri zvinoratidza kuti hatifaniri kushandisa muchinjikwa pakunamata.
Mwari haadi kuti vanhu vamunamate vachishandisa mifananidzo nezviratidzo, kusanganisira muchinjikwa. Mwari akarayira vaIsraeri kuti vasashandisa “mufananidzo wechiratidzo chero wechinhu chipi zvacho” pakunamata kwavo, uye vaKristu vanoudzwawo kuti “tizai kunamata zvidhori.”
—Dheuteronomio 4:15-19; 1 VaKorinde 10:14.
VaKristu vepakutanga-tanga vakanga vasingashandisi muchinjikwa pakunamata. * Dzidziso dzevaapostora uye maitiro avaiita zvinhu zvinoratidza zvinofanira kuitwa nevaKristu vose panyaya iyi.
—2 VaTesaronika 2:15.
Kushandisa muchinjikwa pakunamata kwakatangira muchihedheni. * Mazana emakore pashure pokunge Jesu afa, panguva apo chechi dzakanga dzava kusiya dzidziso dzake, vatsva vaiuya kuchechi “vaibvumirwa kuramba vaine zvinhu zvavaishandisa muchihedheni,” kusanganisira muchinjikwa. (The Expanded Vine’s Expository Dictionary of New Testament Words) Asi Bhaibheri haribvumiri kushandiswa kwemichinjikwa nezvimwe zvakarerekera ikoko senzira yokutendeutsa vanhu.
—2 VaKorinde 6:17.
^ ndima 4 Ona bhuku rinonzi New Bible Dictionary, Third Edition, rakanyorwa naD. R. W. Wood, peji 245; Theological Dictionary of the New Testament, Volume VII, peji 572; The International Standard Bible Encyclopedia, Revised Edition, Volume 1, peji 825; uye The Imperial Bible-Dictionary, Volume II, peji 84.
^ ndima 5 Ona bhuku rinonzi The Expanded Vine’s Expository Dictionary of New Testament Words, peji 1165; A Greek-English Lexicon, rakanyorwa naLiddell uye Scott, Ninth Edition, peji 1191-
^ ndima 9 Ona bhuku rinonzi Encyclopædia Britannica, 2003, pakanzi “Cross”; The Cross
^ ndima 10 Ona bhuku rinonzi The Encyclopedia of Religion, Volume 4, peji 165; The Encyclopedia Americana, Volume 8, peji 246; uye Symbols Around Us, mapeji 205-


text:
HARARE —
Rimwe remasangano anorwira hutongi hwejechetere, reZimbabwe Democracy Institute, ZDI, rinoti vashandi vese pamwe nemakomishina ekomisheni inoona nezvesarudzo vane chekuita nesarudzo dzemuna 2008, vanofanirwa kusiya basa poiswa vanhu vane maoko akachena kuitira kuti veruzhinji vagutsikane nebasa ravachaita musarudzo dzakachena gore rinouya.
Izvi zviri mugwaro raburitswa nesangano iri mushure meongorora yarakaita pavashandi nemakomishina ari mu Zimbabwe Electroral Commission, ZEC, kudyidzana kwavo nemauto, mapurisa, vasori pamwe nebato reZanu PF.
Vachitaura neStudio7 mushure mekuburitsa gwaro ravo rakanzi Zimbabwe Electoral Commission: Can It Deliver a Credible Poll,
mukuru weZDI, VaPedzisai Ruhanya, vati ongororo yavo inoratidza kuti vashandi veZEC vazhinji ndevemuchiuto, vakamboshanda nevasori uye vanotsigira bato reZanu PF.
Vatiwo makomishina ese ane chekuitawo nesarudzo dzemuna 2008 vanofanirawo kusiya basa vachitiwo vasori nevemauto havafanirwe kuita basa rekuvhotesa vanhu.
VaRuhanya vati ongororo yavo inoratidza kuti mukuru weZEC pari zvino,
VaLovemore Sekeramai, nemutedzeri wavo, VaUtoile Silaigwana, vakamboshanda nemauto kana mune mamwe mapazi ehurumende ane chekuita nevasori uye izvi zvinoita kuti vashaye chivimbo navo.
Vati nekuda kwehukama hwakasimba pakati paZEC nemauto, pamwe nemashoko ezvematongerwo enyika ari kutaura nevamwe vakuru vemauto vakaita saVaDouglas Nyikayaramba, zvakakoshawo kuti sangano reSouthern African Development Community rione kuti ZEC yagadziriswa uye mauto asiyane nezvesarudzo.
VaRuhanya vanoti hazvigoni kuti nyika iite sarudzo dzakajeka kana ZEC iripo ikaregwa ichiita sarudzo sezvairi.
ZEC yakamutsa mutauro pasarudzo dzemuna 2008 apo yakapedza masvondo matanhatu isina kuburitsa zvainge zvabuda musarudzo yemutungamiri wenyika.
Yakazoshorwa neveruzhinji zvakare apo yakati sarudzo dze run-off dzainge dzaitwa zvakanaka kunyange hazvo mutungamiri weMDC huru, VaMorgan Tsvangirai, vakabuda musarudzo idzi nekuda kwemhirizhonga. Mutungamiri weZanu PF, VaRobrt Mugabe, vakamira vega musarudzo idzi.
Masangano epasi rose, kusanganisira SADC ne African Union, akashora ZEC akaramba kutambira zvakabuda musarudzo iyi. VaRuhanya vanoti izvi zvinogona kuitika zvekare kana mashandiro eZEC akasavandudzwa.
Vati ongororo yavo yakanangana nekurudzira hurumende yemubatanidzwa neSADC kuti vagadzirise nyaya yeZEC nguva isati yapera.
Zimbabwe inotarisirwa kuita referendamu nesarudzo gore rinouya.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
17 Zvino ungano yose yevanakomana vaIsraeri yakabva kurenje reSini+ vachiti vakafamba vombomira, sezvavakanga varayirwa naJehovha,+ vakadzika musasa paRefidhimu.+ Asi pakanga pasina mvura yokuti vanhu vanwe.
2 Vanhu vakapopotera Mosesi vachiti:+ “Tipe mvura tinwe.” Asi Mosesi akati kwavari: “Nei muri kundipopotera? Munorambirei muchiedza Jehovha?”+
3 Vanhu vakava nenyota ipapo, vanhu vakaramba vachigunun’unira Mosesi vachiti: “Wakatibudisirei muIjipiti kuti utiuraye nenyota isu nevanakomana vedu nezvipfuwo zvedu?”+
4 Mosesi akazochemera Jehovha, achiti: “Ndoita sei nevanhu ava? Munguva pfupi vachanditema nematombo!”+
5 Jehovha akabva ati kuna Mosesi: “Enda pamberi pevanhu+ utore vamwe varume vakuru vaIsraeri netsvimbo yako yawakarova nayo Rwizi rwaNire.+ Ibate muruoko rwako urambe uchifamba.
6 Tarira! Ndichange ndakamira pamberi pako ipapo padombo riri paHorebhi. Urove dombo racho, uye mvura ichabuda mariri, vanhu vachainwa.”+ Mosesi akazoita saizvozvo varume vakuru vaIsraeri vakatarira.
7 Naizvozvo akatumidza nzvimbo yacho kuti Masa+ uye Meribha,+ nemhosva yokupopota kwevanakomana vaIsraeri, uye nokuedza kwavo Jehovha,+ vachiti: “Jehovha ari pakati pedu here kana kuti kwete?”+
8 Zvino vaAmareki+ vakauya, vakarwisa Israeri muRefidhimu.+
9 Mosesi akati kuna Joshua:+ “Tisarudzire varume, muende,+ munorwisa vaAmareki. Mangwana ini ndichamira pamusoro pechikomo, ndakabata tsvimbo yaMwari wechokwadi muruoko rwangu.”+
10 Joshua akabva aita zvaakanga audzwa naMosesi,+ kuti arwise vaAmareki; uye Mosesi, Aroni naHeri+ vakakwira pamusoro pechikomo chacho.
11 Zvino Mosesi paaingosimudza ruoko rwake, vaIsraeri vaikunda;+ asi paaingodzikisa ruoko rwake, vaAmareki vaikunda.
12 Maoko aMosesi paakanga aremerwa, vakatora dombo, vakariisa pasi pake, akagara pamusoro paro; Aroni naHeri vakatsigira maoko ake, mumwe ari kurutivi urwu uye mumwe wacho kurutivi urwo, zvokuti maoko ake akaramba akatsiga kusvikira zuva ravira.
13 Nokudaro Joshua akakunda Amareki nevamwe vavo achishandisa muromo webakatwa.+
14 Zvino Jehovha akati kuna Mosesi: “Nyora izvi mubhuku kuti zvive chiyeuchidzo,+ uzvitaure Joshua achinzwa, ‘Ndichaita kuti Amareki asayeukwa zvachose pasi pematenga.’”+
15 Mosesi akabva avaka atari, akaitumidza kuti Jehovha-nisi,
16 achiti: “Nokuti ruoko runorwisana nechigaro choumambo+ chaJah,+ Jehovha acharwa naAmareki kwezvizvarwa nezvizvarwa.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Eksodho 17
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Jecha
Jecha kana rushesha (sand in English) imhando yevhu inowanikwa zvikurusei murwizi kana kumahombekombe egungwa. Jecha rine tsanga hombe pane dzimwe mhando dzevhu zvokuti jecha rinotendera mvura kumimina zviri nyore. Nekudaro jecha rinoshandiswa kubvisa tsvina yemagodo kubva mumvura inenge ichicheneswa kuti ive inonwiwa nevanhu.
Jecha rinobva pamatombo akasiyana, saka zvakagadzira jecha zvinosiyana zvichienderana nokuti matombo enzvimbo iyoyo akagadzirwa nemuchegwa wakaita sei. Muchegwa unowanikwa mujecha zhinji unonzi silica.
Zvinoshandiswa Jecha[chinja | edit source]
- Jecha rinoshandiswa kuvaka richisanganiswa nesamende.
- Jecha rinochengetwa mudzimba kuitira kudzima moto.


text:
Nemusi weChishau vanhu vemuBulawayo vakaita musangano wekuzeya nyaya yeGukurahundi iyo yakaitika kubva muna 1982 kusvika panyoreranwa chibvumirano chekubatana kweZanu-PF nePF Zapu muna 1987.
Zviuru nezviuru zvevanhu zvakafa kuMidlands neMatabelaland munguva iyi.
Vane hama dzakaurayiwa munguva iyi zvikuru nevanofungidzirwa kuti mauto eFifth Bridage vanoti nyaya iyi inofanira kugadziriswa vopihwa muripo kana zvichibvira.
VaDumiso Dabengwa, vanove mutungamiri webato reZAPU uye vari mumwe wevatungamiri vabato iri vakashungurudzwa zvikuru panguva iyi, vakati Gukurahundi yakatangwa nehurumende yaVaRobert Mugabe nechinangwa chekuda kuti munyika musave nebato raipikisa.
VaDabengwa vakati mutungamiri wenyika VaEmmerson Dabengwa ndemumwe wevanhu vanonyatsoziva zvose zvakaitika panguva yeGukurahundi vakati zvakakosha kuti hurumende igadzirise nyaya iyi zvachose.
Muzvinafundo Martin Rupiya avo vakataurawo pamusangano uyu vakatiwo zvakakosha kuti nyaya yeGukurahundi itaurwe nezvayo vakapa muenzaniso wedzimwe nyika dzemuAfrica dzakadai seTogo neEthiopia uko vakati kuri kuitwa nhaurirano dzekuedza kuunza runyararo mushure mekusawirirana kwakamboitika munyika idzi.
VaRupiya vakaudza Studio 7 kuti vanoona kusainwa kwemutemo weNational Peace and Reconciliation Commission Act kuchibatsira zvikuru kuti nyaya iyi igadziriswe.
Vamwe vanhu vaive pamusangano uyu vakati kunyange hazvo mutemo weNPRC Act wavepo, vanotyira kuti hurumende yeZanu PF inogona kusave nehany’a nekugadzirisa nyaya yeGukurahundi sezvange zvichingoitika kwemakore ose apfuura.
Asi VaRupiya vakati vanhu vanofanirwa kupa hurumende yaVaMnangagwa mukana.
Reverend Motsi veZimbabwe Christian Alliance vachishandawo nesangano reNational Transitional Justice Working Group vakatiwo havangakwanise kutaura kuti hurumende ichakwanisa here kana kuti kwete kugadzirisa nyaya iyi. Asi vakati vanotambira kuvepo kwemutemo weNPRC sedanho rakakosha.
Musangano uyu wakapindwa nevanhu vakawanda zvikuru kusanganisira vamwe vakabatwa nenyaya yeGukurahundi, varwiri vekodzero dzevanhu pamwe nevanhuwo zvavo.
Pakamboitika mhirizhonga pamusangano uyu kwenguva kadiki mushure mekunge mumwe musikana wechidiki uyo akangozviti MaSibanda akataura mashoko ekuti vanhu havafanirwe kukoshesa kuuraiwa kwevanhu panguva yeGukurahundi chete pasingataurwe kuuraiwa kwakaitwa vanhu nehurumende yevaChena panguva yehondo muRhodesia.
Mhirizhonga iyi yakazopera musangano ukaenderera mberi mushure mekunge musikana uyu abudiswa mumusangano uyu.
VaConte Mhlanga avo vane mukurumbira mukugadzira mitambo yedrama netelevision vakaudza musangano uyu kuti misangano yakadai haina zvainonyanyobatsira kana ichiitwa pakati pevanhu chete pasina vehurumende vanenge vachinzwa zvichemo zvevanhu.
Asi gweta VaAlec Muchadehama vakaudza Studio 7 kuti misangano yakadai yakakosha uye inofanirwa kuitwa munzvimbo dzakasiyana-siyana munyika kuitira kuti vanhu vanyatsonzwisisa nyaya yeGukurahundi.
VaMuchadehama vakatiwo vanhu havafanirwe kushushikana kuti chii chingaitwa kana hurumende ikasada kugadzirisa nyaya yeGukurahundi vachiti bumbiro remutemo wenyika rinopa vanhu kodzero dzinoita kuti vakwanise kuudza hurumende zvavanoda kuti zviitwe panyaya dzakakosha seiyi.
Musangano wanezuro wakarongwa nesangano reSouthern Africa Political Economy Series, SAPES, pamwe neWomen’s Institute for Leadership Development kana kuti WILD.
Mumwe musangano wakadai wakaitwa mazuva mashoma apfuura muHarare uye veSAPES vanoti vane chinangwa chekuita mimwe misangano yakadai senzira yekukurudzira hurumende kuti igadzirise nyaya yeGukurahundi.
Hatina kukwanisa kunzwa kubva kune mumwe mutevedzeri wemutungamiri wenyika VaKembo Mohadi avo vakanzi vaone nezvenyaya iyi muhurumende.


text:
Bhuku Regore reZvapupu zvaJehovha ra2016
Verenga nezvebasa rakaitwa neZvapupu zvaJehovha muna 2015 uye nhoroondo yazvo muIndonesia.
Rugwaro Rwegore Rwa2016
VaHebheru 13:1 ine mashoko anokurudzira uye okurumbidza.
Tsamba Inobva kuDare Rinotungamirira
Tsamba ino inokurudzira iri kuratidza kuti urongwa hwakadai sejw.org, JW Broadcasting, nezvingoro zvatinoshandisa pakuparidza, uye Magungano Emunharaunda a2015, zviri kuratidza kuti Jehovha ari kutikomborera.
“JW Broadcasting Tinoida Chaizvo!”
Zvii zvakaitwa kuti nhepfenyuro iyi yeterevhizheni yepaIndaneti izovapo?
Kuita Kuti Dzimba dzoUmambo Dzikurumidze Kuvakwa
Basa racho rakachinjwa maitirwo aro kuti dzimba dzakawanda dzivakwe.
Basa Riri Kuitwa kuWarwick Rava Papi?
Inzwa kuti basa rekuvaka riri kuitwa kumahofisi makuru eZvapupu zvaJehovha rava papi.
Kuwana Vanhu Vanonetsa Kuona
Chii chakaita kuti Terry abvume kuti zvaakanzwa neZvapupu zvaJehovha kwaiva kupindurwa kwemunyengetero wake?
Chiedza Chinoramba Chichiwedzera Kupenya
Muchikamu chino, ona kuti Jehovha ari kuramba achivhenekera sei vanamati vake vechokwadi.
Kutsaurirwa Kwemapazi
Zvapupu zvaJehovha zvekuMadagascar nekuIndonesia zvakakomborerwa chaizvo kutanga kwegore ra2015.
Shanduro yeNyika Itsva Mumitauro Yakawanda
Mugore rebasa ra2015, Bhaibheri iri rakabudiswa mumitauro 16 riri pamhando dzakasiyana-siyana.
Mushumo Wenyaya Dzemumatare
Pasi rese hondo yekuti Zvapupu zvisasarurwe iri kuenderera mberi.
Nyaya Dzinofadza—Dzakaitika Kwakasiyana-siyana
Zvakatengwa nemari yakabuda mubhokisi remupiro raKen zvakabatsira kuti Imba yoUmambo ivakwe.
Africa
Inzira itsva dzipi dziri kushandiswa neZvapupu pakuparidza mashoko akanaka?
Nyika dzekuAmerica
Nei mumwe mukadzi aidzidza ari kusango achiona nekenduru? Nei mumwe mambo wemarudzi akatanga-tanga kugara kuAmerica ainge akamirira Zvapupu? Uye nei mumwe munhu aimbotambudza Zvapupu akachema?
Nyika dzokuAsia neMiddle East
Hapana chinotadzisa vazivisi voUmambo kuita basa ravo, kungava kuremara kana kusungwa.
Europe
Murume werudzi rwechiRoma, musungwa, uye mukadzi aifunga kuzviuraya, vakabayiwa mwoyo pavakanzwa chokwadi.
Oceania
Matafura emabhuku, zvingoro, jw.org, nemavhidhiyo zviri kushandiswa pakudyara mbeu yechokwadi kuvanhu vakawanda
Zvakaita Indonesia
Ona pfupiso yezvakaita Indonesia, nyika ine zvitsuwa zvakawanda pasi rose.
Kutengesa Zvinhu Zvinoshandiswa Pakukaringa
Kuma1500, bhizimisi remaspice rakasimudzira upfumi hwenyika
Uku Ndiko Kwandinoda Kutangira!
Macolporteur (mapiyona) ainge akashinga akabva kuAustralia akakurira matambudziko paaitanga basa rekuparidza.
Nzira Dzakatanga Kushandiswa Pakuparidza
Nhepfenyuro dzeredhiyo nekuparidza pazviteshi zvengarava zvakaita kuti vaya vaivenga chokwadi muIndonesia vagumbuke.
Bibelkring
Chitendero ichi chakatanga nevanhu vakanga vaverenga mabhuku eZvapupu zvaJehovha asi vakazotanga kuva nedzidziso dzisiri mumagwaro.
Aikoshesa Pfuma Yekunamata
Vanhu vakapaza vakatora zvinhu pamba paThio Seng Bie iye aripo, asi vakasiya chinhu chaaikoshesa kupfuura zvavakatora.
West Java Inoita Zvibereko
Mabhuku edu paairamba achibhanwa, Zvapupu zvakaramba zvichiparidzira nekuchenjerera.
Kudzvinyirirwa Nehurumende yeJapan
Pairwiwa Hondo Yenyika II, zvimwe Zvapupu zvakakwanisa kunyoresa makadhi ehurumende yeJapan asi zvisingapindiri mune zvematongerwo enyika.
Piyona Ainge Akashinga
Pamakore 60 aaiita basa, André Elias airamba akavimbika pasinei nekuti aibvunzurudzwa uye aityisidzirwa.
Mamishinari ekuGiriyedhi Anosvika
Mamishinari ekutanga akabva kuGiriyedhi akabatsira kuti basa rekuparidza rikurumidze kufambira mberi.
Basa Rinotanga Kunzvimbo Dziri Kumabvazuva
Vafundisi vachabudirira here kupikisa pari zvino?
Mamwe Mamishinari Anosvika
Pakati pemakore ekuma1970, mukana wekuparidza mashoko akanaka wakangoerekana wapera.
Mwanasikana Chaiye waSara
Titi Koetin aizviisa pasi pemurume wake nemwoyo wese uye akawana mubayiro mukuru.
Gungano Risingakanganwiki
Gungano raiti “Mashoko Akanaka Asingaperi” rakaitwa muna 1963, rakabudirira pasinei nematambudziko akakura.
Ndakapotsa Ndaurayiwa Nevapanduki vechiCommunist
Ronald Jacka akanga atochererwa guva.
Makore 50 Ari Piyona Chaiye0
Muna 1964, mumwe mufundisi weimwe chechi yakabuda muRoma akati, ‘Ndichadzinga Zvapupu zvaJehovha zvese zviri muManokwari!’ Akabudirira here?
Aimbova Mukuru Mukuru Wematsotsi, Ava Munhu Anoremekedzwa
Mutungamiriri wesangano revasori akabvunza kuti: “Ko Zvapupu zvaJehovha zviri kumbonyatsoitei muIndonesia?”
Vakatsunga Kuramba Vachiita Basa
Chii chakaita kuti vamwe vanhu vaiona zvaiitika vazoti, “Zvapupu zvaJehovha zvakaita sezvipikiri”?
Havana Kurega Kuungana Pamwe Chete
Pakabviswa kubhanwa kwainge kwakaitwa Zvapupu zvaJehovha, mumwe mukuru mukuru akati: “Gwaro iri handiro riri kukupai rusununguko rwekunamata.”
Kuratidza Rudo rwechiKristu Panoitika Njodzi
Zvapupu zvaJehovha zvakakurumidza kubatsira vanhu pashure pokunge taundi rekuIndonesia rinonzi Gunungsitoli raparara nekudengenyeka kwenyika.
Takaramba Kusiya Kutenda Kwedu
Daniel Lokollo anoyeuka kushungurudzwa kwaakaitwa nemagadhijeri.
Takateerera Zvatakarayirwa Tikapona!
Kurwisana kwaiita vaKristu nemaMuslim kwakaita kuti zvinhu zviomere Zvapupu zvaJehovha.
Basa Rinoramba Richienderera Mberi
Basa reZvapupu parakangobvumirwa zviri pamutemo, hama dzakabatsirwa nezvinhu zvitatu.
Vanodada Nekuzivisa Zita raJehovha
Zvapupu zvakakwanisa sei kukunda tsika neunhu zvaivatadzisa kuva neushingi?
Hofisi Yebazi Iri Mudenga
Vaya vaitsvaka ndima ine vanhu vakawanda vasati vamboparidzirwa, vakazoiwana.
Jehovha Akatikomborera Kupfuura Zvataifunga!
Ungano iri mumusha weTugala Oyo, kuIndonesia, yakawana chikomborero chayakanga isingafungire.
Vava Pamwe Chete Zvakare!
Vamwe vasikana matsi mukoma nemunin’ina vokuIndonesia vainge vaparadzaniswa mumwe wacho paakapiwa vanhu vokumurera, asi chokwadi chakazovabatanidza.
Makore Zana Apfuura—1916
Zvakaitika gore ra1916 rava kunopera zvakaita kuti zvinhu zvichinje chaizvo kuVadzidzi veBhaibheri.
Nhamba Dzose dza2015
Zvinhu zvipi zvatakashandisa uye takashanda nesimba zvakadii pakuparidza mashoko akanaka oUmambo hwaMwari
Kupinda Chirangaridzo
—Chishanu, 3 April 2015
Mushandirapamwe wemavhiki mana wakabudirira chaizvo.


text:
HARARE —
Hurumende yeAustralia yapa sangano re UNICEF mari inoita mamiriyoni makumi matatu emadhora iyo ichashandiswa neZimbabwe mukuwaniswa kwemvura nehutsanana mumadhorobha madiki gumi nemana.
Vachitaura pakusvitswa kwaitwa mari iyi kuhurumende ye Zimbabwe mumiriri weAustralia Agency for International Development, Amai Margaret Mckinnon, vati hurumende yavo yakazvipira mukubatsira Zimbabwe muzvirongwa zvinoyamura veruzhinji.
Gurukota rinowona nezvemvura, Va Samuel Sipepa Nkomo, vatiwo mari yavapihwa iyi pasi pechirongwa chiri kudaidzwa kuti Small Towns Water, Sanitation and Hygiene Program
, kana kuti WASH, ichashanda zvakawomarara mukurwisana nezvirwere zvinokonzerwa nekushayikwa kwemvura yakachena zvakaita sekorera ne typhoid.
Gurukota rezvematunhu, VaIgnatious Chombo, vatiwo vafara zvikuru kuti Australia yavapa mari iyi uye vati bazi ravo richashanda zvakasimba kuti makanzuru ose apihwa mari iyi achaishandisa zvine mwero kuti abatsire veruzhinji.
Vakafanobata chigaro chemumiriri weUNICEF muZimbabwe, Va Gianni Murzi, vatiwo kupihwa kwaitwa Zimbabwe mari iyi kuchabatsira nyika kuti izadzise zviga zvakatarwa ne United Nations kuti zvinge zvaitwa munyaya dzezvehutano kana kuti Millenium Development Goals.
Vachipindura mibvunzo yevatori venhau yekuti sei nyika dzekunze pamwe nemasangano anobatsira achiramba achiisa mari muhomwe yemasangano akaita seUNICEF asingape mari iyi kuhurumende, VaNkomo vati Zimbabwe ichiri pasi pezvirango nokudaro nyika dzinodyidzana neZimbabwe dzakati dzinongokwanisa kupa nyika mari kubudikidza nemasangano aya chete kusvikira zvirango izvi zvabviswa.
Madhorobha madiki achapihwa mari anoti Bindura, Chipinge, Chiredzi, Chivhu, Gokwe, Gwanda, Hwange, Karoi, Mutoko, Mvurwi, Plumtree, Rusape, Shurugwi neZvishavane.
Australia inoti ichange ichiburitsa mamiroyoni gumi pagore kwemakore matatu achange achigovanwa nemadhorobha aya uye mari iyi ichashandiswa mukusimudzirwa kwenyaya dzemvura pamwe nehutano zvikuru mukurwisana nekuputika kwepombi dzinofambisa tsvina yemuzvimbuzi mumadhorobha aya.


text:
Abel Ndooka —
SHASHA yakambonetsa munhabvu – George Shaya – anoti nhabvu mutambo wechikwata chose uye vatambi vanofanira kusiyana nehumbimbindoga munhandare kana vachida kusvika kure.
“Mastermind”, sezita remadunhurirwa raShaya, ndiye ega munhorowondo yenhabvu yeZimbabwe akahwina mubairo weSoccer Star of the Year kashanu apo akamboutora katatu kakatevedzana.
Muhurukuro neKwayedza, “Mastermind” anoti: “Nhabvu mutambo wechikwata chese uye kuti muhwine munenge muchitamba muri pamwe chete makabatana. Pasina izvozvo hapana kwamunosvika uye ini zvangu ndega ndaisakwanisa kuhwina mibairo yeSoccer Star of the Year kakawanda kudaro,” akadaro.
Anoti vatambi vemuno vazhinji vari kukundikana kuenda kunotambira kunze kwenyika kune zvikwata zvekuEurope sezvo vaine humbimbindoga munhandare, havadi kutamba nevamwe.
Anoti vamwe vevatambi ava vanoda kuonekwa ivo vega asi izvi handizvo zvinenge zvichitariswa nevarairidzi vanenge vauya vachida kuzovatenga.
“Ungagone kuve une tarenda rinonwisa mvura sei asi kana uine humbimbindoga munhandare hapana zvauri kuita uye hapana kwauri kuenda, ichi ndicho chokwadi.
“Nhabvu haitambwe nemunhu mumwe chete, kwete. Izvo ndinoramba, ndeyechikwata. Paye varairidzi vekuEurope pavanouya kuzokutarisai vanenge vachida kuona kuti unogona kutamba nevamwe zvakanaka here. Hongu, tarenda rinodiwa asi kana usingatambe nevamwe hapana zvauri kuita uri kungozvinyepera.
“Kunzi zvinzi ndini George Shaya ‘Mastermind’ ndaive nevamwe vandaitamba navo muchikwata chedu,” anodaro “Mastermind”.
“Nhabvu yedu hongu iri kufamba hayo negwara rakanaka asi yasvika nguva yekuti ichitungamirirwa nevakambotamba kare nekuti vane ruzivo rwakadzama uye vanoziva kurwadza kwazvinoita kuve mutambi wenhabvu saka vanenge vane moyo wevatambi pedyo,” anodaro.


text:
Mutungamiri webato reMDC, VaMorgan Tsvangirai, vaita musangano nevatori venhau muHarare vakakurudzira hurumende kuti ivandudze mitemo nemabatirwo esarudzo kana kuti yogadzirira kuratidzira kwakasimba kubva kubato ravo.
VaTsvangirai vataura mashoko aya mushure memusangano weNational Executive yebato ravo.
VaTsvangirai vange vachiudzawo musangano uyu nezverwendo rwavo kumatunhu ose enyika uko vange vachisangana nevanhu vachinzwa pfungwa dzavo nemagariro avari kuita.
Vati zviri pachena kuti vanhu kusanganisa madzishe vari kutyisidzirwa neZanu-PF uye havakwanise kuvhota vakasungunuka musarudzo dzegore rinouya.
VaTsvangirai vati vanoda kuti muZimbabwe muitwe sarudzo dzakachena uye hurumende kana isina chainotya haifanire kutya kuti United Nations iongorore mabatirwo esarudzo.
Mutungamiri weMDC ashorawo zvikuru sangano rinoona nezvesarudzo reZimbabwe Electoral Commission nekurega hurumende ichiita zano ndega panyaya yekutenga muchina wekunyoresa vavhoti kana kuti Biometric Voter Registration.
Nhengo yePolitburo yeZanu-PF uye vaimbova gurukota, VaMunyaradzi Paul Mangwana, vanoti mutemo wehurumende hautenderi United Nations kutenga michina iyi.
Asi munyori mukuru weMDC-T, VaDouglas Mwonzora, vanoti hurumende ndiyo yoga yakakumbira UNDP uye vari kushamisika nenhendeshure yorohwa nehurumende panyaya iyi.


text:
Prev Post
-
Kana vadzoserwa zvozodii?
-
N’anga dziye dzoita mari dzakahwanda nezita rekuti Madzibaba A lot of thieves and Sangomas have turned to be ana Madzibaba zvichapera Jesu mambo wepasi rose achatonga achizarira nhema dzose
-
Ko ana Magaya hauvaone here benzi remunhu haikona
-
Saka zvehubenzi zvabvepiko nhai mukoma Victor Mutangiri pane reason yekuti ndingatukwe here pane zvandanyora sorry mukoma kana ndakutadzirai
-
Shingie ungahakire pano nekuda kwevanhu vasina njere here vanongo funga kutuka chete
-
-
Nhai,what’s the point of sending zvinhu back,if you have power destroy zvinhu zvachoka and let muroyi wacho know that there is God our Savior.
-
Hamusati marwadziswa vakuru
-
Haa Tawanda,warasika
-
tawanda uri right even the bible says usarega muroyi achirarama
-
Hey its not for us to decide who should live and who should die. Its for the Lord to decide.
-
BRIAN WAKAMBOFIRA HERE ZVEKUTI UCHIVIGA BABA NHASI THREE DAYS LATER MWANA WAKO WOKUBEREKA OTEVERA.KANA USINA ZVEKUTAURA NYARARA WANGU.
-
Whoever coined the phrase “Go back to sender was not stupid”
-
imi kune muroi anoti as long ndirimupenyu ahafe akaita chinhu so back to sender ini handina tsitsi nemuroyi ndinotiita zvakareva bible shoko pariiti only e violent shall take it by force moti panosekererwa muroyi
-
suffer not ur witch to live… ndozvinoreva bible..
-
Kunyengerera muroi kuti anyatso pedza vanhu kuti zvadii? Kana demo chairo rinoita. Chete tinavo pano vamwe varoi vacho. Pasi nevaroi vese.
-
Munamati chaiye haamboti back to sender, you have to pray for them to repent
-
Thank you Peter Peter
-
Pray for them to repent dai zvaive nyore as you say Jesu paakauya panyika angadai akasiya munhu wese akunamata
-
Saka waida asiye akuudzai zvese here,how about just do the right things
-
Akasatiudza zvese toudzwa nani that’s why the word is there. Repentance ichoice yemunhu dai zvainamatiranwa ini Hama dzangu dzese dzingadai dzichinamata
-
Sha zvikauraira vanonotora zvimwe munhu ngangofa nezvinhu zvake
-
It is the Lord who decides who dies and who lives
-
kutsiva ndekwangu anodaro jehovha usadzorere chakaipa nechakaipa
-
-
varoyi vanga vajaira.varombo vanga vaona nhamo .madzibaba mabva nepiko?
-
Madzibaba katuka pakuzoti ndavamutumwa apoo ummmmmm kkkkkkkkkk ingoshandirau vanhu makanyarara
-
Vana madzibaba havaiti zvekubuda munhau izvo haasiri mupositori wekwa Johwani uyo nxaaa
-
ZimDanceHall
The Bible says that we fight not against flesh and bloo Even those who you want to send
-
Dambudziko nderekuti vamwe ipo pano varoyi ndivana amai vavo Nana ambuya vavo that’s why vachitaura zvisina kana maturo nxaaaa iwe muroyi unomunamata chii munhu asina tsitsi newe anourayira huku husiku okusunga kuti usaita mwana kana kukusiya urinherera kutora hupfumi hwako hwese
-
Ngavadzoserwe vanodzorera kwavakazvitora
-
ini hangu ndoida back to sender ngazvidzokere kwazvakabva munhu anzwe kurwadza kwazvo
-
Yes ndizvozvo back to sender kwete kusundira mumwe munhu, ikoko kwazvabva ngazvidzokere zvinopedzerana.πππ
-
-
Tit for tat is not christianity
-
So which one is christianity? Ndimi vacho munoroya imi usavhikira regai munhu asotwe nemabasa ake akaipa anzwe kurwadza kwazvo iye muridzi, Iwe ungafara here kuti zvisundirwe kumwana wako kana imwe hama iri innocent asi iye muridzi wezvinhu aripo pamwe ari bhizi kutobika zvimwe, back to sender with interest ndizvo manje.
-
-
guyz wanhu varakurambura mudzimba umu kutadza kuroorwa kushandiswa nezvikwambo vamwe vachiita mari vanhu vari kupedzwa nezvinhu zvakabatwa nehama dzavo mimba dzinongobva munhu ashinhirwa nemunhu uriwe hw would u feel pamberi nego back to sender hoko chiororo
-
BACK TO SENDER NEKUTI MUROI HAANA TSITSI ZVACHOSE KANA AFUNGA KUKUURAYA UNOFA ZUVA RAKACHEKA NYIKA KWAZVABVA NGAZVIDZOKERE IKOKO
-
Naiyewo muroyi God s not that business that’s the devil s works
-
Back to sender armen
-
Good! Amen!
-
Pamwe ari kutodaro iye anezvakevo….vazhinji wave kuhwanda nechurch
-
Go bak to sender itori bho… Tit for tat
-
Eish, kwakatanga ari maPastor/ Prophet akati tekeshe neminana, iyezvino taamugore rana Madzibaba back to sender.
Regai nditotanga kugadzirira kuita Madzimai
-
Back to sender is as good as waroya. No difference btn the two of u.
-
Back to sender is as good as waroya. No difference btn the two of u.


text:
Zvombo zveShomwe (Nuclear Weapons) imhando yebhomba rinoputika richishandisa
rupinguro rweshomwe yehatomu, uku kungava kushanduka kwemutowo we
Kubvira pakadhuurwa mabhomba kuHiroshima neNagasaki, zvombo zveshomwe zvadhuurwa panhambo dzinodarika zviuru zviviri (2,000) nechinangwa chokuwongorora mashandiro uye kuratidzira ezvombo izvi. Nyika dzine zvombo zveshomwe kana dziri dzinozivikanwa kuti dziri kuzvitsvaga inyika shomane. Nyika dzinozivikanwa kuti dzakadhuura zvombo zveshomwe dzinosanganisira: United States, Soviet Union (Russia ndiyo yakagamuchidzwa zvombo zveshomwe), United Kingdom, France, China, India, Pakistan, neNorth Korea. Kune kufungidzira kuti Israel ine zvombo zveshomwe asi iyo Israel yaibvume kuti ine zvombo izvi. South Africa yakambenge yagadzira zvombo zveshomwe, asi kunonzi panguva yakanga yofa hutongi hwerusaruraganda zvombo izvi zvakagurunurwa, mushure mokunge South Africa yagamuchira Chibvumirano Chekumisa Kutekeshera kweZvombo zveShomwe.
Izwi rokuti nucleus rakabva pazwi re
Latin rokuti nuc rinoreva little nut, kernel or core - apa kuchirehwa chikamu chenzungu chakapfava, chinodyiwa, chisiri mateko. Saka pano kuturikira kernel kuChiShona tinenge toti


text:
Kusunungurwa Pauranda
Blessing * asvika kuEurope avimbiswa basa rekunogadzira vanhu musoro. Asi pashure pemazuva 10 ekurohwa, uku achityisidzirwa kuti mhuri yaainge asiya kumusha yaizourayiwa, akamanikidzwa kuita basa rechipfambi.
Mukadzi aichengeta pfambi akaudza Blessing kuti aite chipfambi chaimuwanisa mari iri pakati pe200 kusvika ku300 euros usiku hwega hwega, kuti abhadhare 40 000 euros yakashandiswa pakuuya kwaakaita kuEurope. * “Ndaigara ndichifunga kutiza,” anodaro Blessing, “asi ndaitya zvavaiti vaizoita kumhuri yangu. Ndakashaya kuti ndoita sei.” Zvakaitika kuna Blessing ndizvo zviri kuitikawo kune vanhu vanenge 4 miriyoni vari kushandiswa mumabasa echipfambi.
Makore anoda kusvika 4 000 apfuura, mumwe mukomana ainzi Josefa akatengeswa nevakoma vake. Akazopedzisira ava muranda pamba pemumwe murume wekuIjipiti ainge akakurumbira. Josefa haana kusvika achitambudzwa natenzi wake, sezvakaitika kuna Blessing. Asi Josefa paakaramba kurara nemudzimai watenzi wake, mudzimai wacho akabva amupomera achiti akanga achida kumubata chibharo. Akabva akandwa mujeri, achibva asungwa nesimbi.
Josefa akatorwa kuti ave muranda, uye ndozvakaitikawo kuna Blessing. Saka tsika iyi yekutorwa kwevanhu vachinotengeswa kuti vapfumise vamwe vanhu yakabvira kare.
HONDO DZAIITA KUTI VANHU VAITWE VARANDA
Kurwa hondo kwaiita kuti nyika dzakawanda dziwane varanda. Mambo wekuIjipiti ainzi Thutmose III anonzi paakakunda vaKenani, akadzoka aine varanda 90 000. Vanhu ivavo vakashandiswa mumigodhi, pakuvaka temberi, uye pakuchera migero.
Umambo hweRoma hwaiwanawo varanda vakawanda chaizvo muhondo, uye dzimwe nguva izvi ndizvo zvaiita kuti varwe hondo. Zvinonzi pakazosvika gore ra30 B.C.E., inenge hafu yevagari vemuguta reRoma vaiva varanda. Varanda vakawanda vekuIjipiti uye vekuRoma vaiitirwa utsinye. Semuenzaniso, varanda vaishanda mumigodhi yekuRoma vaiwanzofa vasati vasvitsa makore 30.
Nekufamba kwaiita nguva, vakawanda vakanga vava kutengeswa sevaranda. Kubva kumakore ekuma1500 kusvika kuma1800, kutengeswa kwevaranda vaibva kuAfrica vachiendeswa kuAmerica kwaitova bhizinesi raiwanisa mari svinu. ‘Zvinonzi varume, vakadzi uye vana vari pakati pe25 miriyoni ne30 miriyoni vakapambwa vakanotengeswa,’ rakadaro sangano reUNESCO. Zviuru zvevanhu zvinonzi zvakafira mugungwa reAtlantic vachiendeswa kuAmerica. Olaudah Equiano, ndemumwe wevakapona paiitika izvi, uye akati: “Kuridza mhere kwaiita vakadzi, uye kugomera kwevanhu vainge vava kufa kwaityisa.”
Zvinorwadza kuti nanhasi vanhu vachiri kuitwa varanda. Sangano reInternational Labour Organization rakataura kuti varume, vakadzi uye vana vanoda kusvika 21 miriyoni vachiri kushandiswa sevaranda, vachihoreswa mari shomanana kana kuti kusatopiwa zvachose. Mazuva ano, varanda vanoshandiswa mumigodhi, mumafekitori anogadzira hembe uye anogadzira zvidhinha, munzvimbo dzinoitwa zvechipfambi uye mudzimba dzevanhu. Zvinhu izvi zviri kuramba zvichiwedzera, kunyange zvazvo kuri kutyora mutemo.
KUSUNUNGURWA
Varanda vakawanda vakaedza kurwisa kuti vazvisunungure nemhaka yeutsinye hwavaiitirwa. Mumwe murume ainzi Spartacus akabatana nevamwe varanda vaida kusvika 100 000 kuti vapandukire vaRoma, asi havana kubudirira. Mumakore ekuma1700, varanda vaiva pachitsuwa chainzi Hispaniola vakaedza kupandukira hurumende. Utsinye hwavaiitirwa pavaishanda muminda yenzimbe ndihwo hwakaita kuti vatange hondo yakaita makore 13, zvichibva zvazoita kuti chitsuwa ichi chizonzi Haiti uye vakatanga kuzvitonga mugore ra1804.
Pavaranda vose vati vambosunungurwa, vaIsraeri ndivo vakanyatsosunungurwa nenzira yakanaka. Rudzi rwavo rwaiva nevanhu vangasvika 3 miriyoni uye vose vakasunungurwa kubva muuranda kuIjipiti. Zvechokwadi vaifanira kusunungurwa nekuti Bhaibheri rinoti vaIjipiti ‘vaivaitisa uranda hwemarudzi ose vachivadzvinyirira.’ (Eksodho 1:11-14) Mumwe Farao akatoronga kuti vana vacheche vevaIsraeri vaiberekwa vaurayiwe kuti vaIsraeri vasawandisa.
Mwari ndiye akapindira pakusunungura vaIsraeri. Akaudza Mosesi kuti “ndinonyatsoziva kurwadziwa kwavo. Ndichaburuka kuti ndivanunure.” (Eksodho 3:7, 8) Nanhasi vaJudha pasi rose vanopemberera Paseka gore negore vachiyeuka zuva ravakasunungurwa.
KUPERA KUCHAITA URANDA
Bhaibheri richitaura nezvaMwari rinoti “nzira dzake dzose ndedzokururamisira” uye rinotiudzawo kuti haana kuchinja. (Dheuteronomio 32:4; Maraki 3:6) Mwari akatuma Jesu kuti azozivisa ‘kusunungurwa kunhapwa uye kuzoita kuti vakadzvinyirirwa vaende vakasununguka.’ (Ruka 4:18) Izvi zvinorevei? Zvinoreva kusunungura vanhu pachivi nerufu. Jesu akazoti: “Chokwadi chichakusunungurai.” (Johani 8:32) Kunyange mazuva ano, chokwadi chakadzidziswa naJesu chiri kusunungura vanhu pazvinhu zvakasiyana-siyana.
Mwari ndiye akabatsira Josefa uye Blessing kubva muuranda. Kuti unzwe nezvenyaya yaJosefa, verenga chitsauko 39 kusvika ku41 mubhuku raGenesisi. Blessing aidawo kusunungurwa kungofanana naJosefa.
Blessing paakadzingwa mune imwe nyika yekuEurope, akabva aenda kuSpain. Ava ikoko, akasangana neZvapupu zvaJehovha ndokubva atanga kudzidza Bhaibheri. Neshungu dzekuda kusiya mararamiro akaipa aaita, akatsvaga rimwe basa achibva akumbira mukadzi uya waaiva nechikwereti naye kuti amuderedzere mari yaaifanira kubhadhara pamwedzi. Rimwe zuva mukadzi uyu akafonera Blessing. Aida kuudza Blessing kuti achirega hake kubhadhara chikwereti chacho uye akakumbira ruregerero. Chii chakaita kuti adaro? Naiyewo akanga ava kudzidza Bhaibheri neZvapupu zvaJehovha! “Chokwadi chinokusunungura nenzira dzinoshamisa,” akadaro Blessing.
Jehovha Mwari akarwadziwa chaizvo neutsinye hwaiitirwa vaIsraeri muIjipiti; nanhasi anorwadziwa paanoona vanhu vachishungurudzwa. Kuti uranda hwemarudzi ese hupere, pane zvinhu zvinofanira kutanga zvagadziriswa panyika. Mwari anovimbisa kuti achazvigadzirisa. “Kune matenga matsva nenyika itsva zvatakamirira maererano nezvaakapikira, uye kururama kuchagara mazviri.”
^ ndima 2 Zita rakachinjwa.
^ ndima 3 Panguva iyi, ukoshi hweeuro hwainge hwakada kungofanana nehwedhora rekuAmerica.